ഫാ.ജോസഫ് തൈക്കാട്ടില് ഗ്വാളിയോര് രൂപത ബിഷപ് .\nTiju Kannampally , 2019-06-01 04:20:11amm\nബംഗലൂരു: ഫാ.ജോസഫ് തൈക്കാട്ടിലിനെ ഗ്വാളിയോര് രൂപത ബിഷപ് ആയി ഫ്രാന്‍സിസ് മാര്‍പാപ്പ നിയമിച്ചു. പ്രഖ്യാപനം വെള്ളിയാഴ്ച റോം പുറത്തുവിട്ടു. തൃശൂര് എനമക്കല് സ്വദേശിയാണ് 67 കാരനായ ജോസഫ് തൈക്കാട്ടില്. ആഗ്ര അതിരൂപതാംഗമായി സേവനം ചെയ്തുവരികയാണ്.\nസ്‌കൂള് വിദ്യാഭ്യാസത്തിനു ശേഷം ആഗ്ര സെന്റ് ലോറന്‍സ് മൈനര് സെമിനാരിയില് ചേര്‍ന്ന ജോസഫ് തൈക്കാട്ടില് അലഹബാദ് മേജര് സെമിനാരിയിലും പഠനം നടത്തി. 1988 ഏപ്രില് 25നാണ് വൈദിക പട്ടം സ്വീകരിച്ചത്.\nസെന്റ് പീറ്റേഴ്‌സ് കോളജ് വൈസ് പ്രിന്‍സിപ്പല്, വിവിധ ദേവാലയങ്ങളില് വികാരിയുടെ ചുമതല, സെന്റ് ലോറന്‍സ് മൈനര് സെമിനാരി റെക്ടര്, ആഗ്ര അതിരൂപത വികാരി ജനറാള് എന്നീ നിലകളിലും പ്രവര്‍ത്തിച്ചിട്ടുണ്ട. നിലവില് ഭരത്പുര് സെന്റ് പീറ്റേഴ്‌സ് പള്ളി വികാരിയാണ്.\nബംഗലൂരു: ഫാ.ജോസഫ് തൈക്കാട്ടിലിനെ ഗ്വാളിയോര് രൂപത ബിഷപ് ആയി ഫ്രാന്‍സിസ് മാര്‍പാപ്പ നിയമിച്ചു. പ്രഖ്യാപനം വെള്ളിയാഴ്ച റോം പുറത്തുവിട്ടു. തൃശൂര് എനമക്കല് സ്വദേശിയാണ് 67 കാരനായ ജോസഫ് തൈക്കാട്ടില്. ആഗ്ര അതിരൂപതാംഗമായി സേവനം ചെയ്തുവരികയാണ്.സ്‌കൂള് വിദ്യാഭ്യാസത്തിനു ശേഷം ആഗ്ര സെന്റ് ലോറന്‍സ് മൈനര് സെമിനാരിയില് ചേര്‍ന്ന ജോസഫ് തൈക്കാട്ടില് അലഹബാദ് മേജര് സെമിനാരിയിലും പഠനം നടത്തി. 1988 ഏപ്രില് 25നാണ് വൈദിക പട്ടം സ്വീകരിച്ചത്.സെന്റ് പീറ്റേഴ്‌സ് കോളജ് വൈസ് പ്രിന്‍സിപ്പല്, വിവിധ ദേവാലയങ്ങളില് വികാരിയുടെ ചുമതല, സെന്റ് ലോറന്‍സ് മൈനര് സെമിനാരി റെക്ടര്, ആഗ്ര അതിരൂപത വികാരി ജനറാള് എന്നീ നിലകളിലും പ്രവര്‍ത്തിച്ചിട്ടുണ്ട. നിലവില് ഭരത്പുര് സെന്റ് പീറ്റേഴ്‌സ് പള്ളി വികാരിയാണ്.


എൽഡ – KadhaFactory | കഥാഫാക്ടറി\nPosted by Sijith_Kadhafactory on 24/03/2017 26/09/2017\nഒരു ആധുനിക ഇന്റലിജന്റ് നഗരം.\nസമയം രാത്രി ഏറെ വൈകിയിരിക്കുന്നു. തെരുവിലൂടെ നടന്നു പോകുന്ന യുവതി -എൽഡ. മെലിഞ്ഞ നീണ്ട കാലുകൾ, ചുവപ്പ് കലർന്ന മുടി അഴിച്ചിട്ടിരിക്കുന്നു. തെരുവ് വിജനമാണ്. എൽ ഇ ഡി സ്ട്രീറ്റ് ലൈറ്റുകൾ രാത്രിയെ ഓർമ്മിപ്പിക്കാൻ നിറം മങ്ങി പ്രകാശിച്ചു നിൽക്കുന്നു.\nതെരുവിൽ വലത്തോട്ടു തിരിയുവാൻ ഓർമ്മിപ്പിച്ചു കൊണ്ട് അവളുടെ കയ്യിലെ സ്മാർട് വാച്ചു ഒന്ന് പിടഞ്ഞു.\nവാച്ചിലെ ടച് സ്‌ക്രീനിൽ നിന്നും സ്ട്രീറ്റിലെ പ്രകാശ നിയന്ത്രണം തീരുമാനിക്കുന്ന ആപ്ലിക്കേഷൻ അവൾ തുറന്നു. അവൾക്ക് കടന്നു പോകേണ്ട വഴികളിലെ മങ്ങിയ വെളിച്ചം മാറി എൽ ഇ ഡി തെരുവ് വിളക്കുകൾ വെളുത്ത പ്രകാശം പൊഴിച്ചു. വഴിയിലെ വിളക്കുമരത്തിൽ തെളിഞ്ഞു കണ്ട ഡിജിറ്റൽ ക്ളോക്കിൽ സമയം 1:30 എ.എം, താപനില എഴുപത് ഡിഗ്രി ഫാരൻഹീറ്റ്. കാറ്റടിക്കുന്ന ലക്ഷണമേ കാണുന്നില്ല. ഒരു തണുത്ത കാറ്റ് കൂടി ഉണ്ടായിരുന്നെങ്കിൽ മനോഹരമായേനെ..അവൾ മനസിൽ വിചാരിച്ചു കാണണം.\nസാധാരണ അപ്പാർട്മെന്റിന് മുന്നിൽ വരെ അവൾ ടാക്സിയിൽ വരാറുള്ളതാണ്. ഇന്നെന്തോ ഒന്ന് നടക്കണം എന്ന് തോന്നി. അത് കൊണ്ട് തന്നെ ഓട്ടോമേറ്റഡ് ടാക്സി ബുക് ചെയ്തപ്പോൾ ഡെസ്റ്റിനേഷൻ ആയി ഈ തെരുവ് ആണ് അവൾ സെലക്ട് ചെയ്തത്. പതിവ് ദൂരമല്ല, കുറച്ചു മുന്നെയാണ് ഇറങ്ങുന്നത് എന്ന്, ബുക് ചെയ്യുന്പോൾ ടാക്സി ബുക്കിങ് ആപ്ലിക്കേഷനും, ഇറങ്ങുന്നതിനു മുന്നേ ടാക്സിക്കുള്ളിലെ സ്ക്രീനും ഓർമ്മിപ്പിച്ചിരുന്നു. എങ്കിലും ഇന്ന് കുറച്ചു ദൂരം നടക്കണം എന്ന അവൾ നേരത്തെ തീരുമാനിച്ചു ഉറപ്പിച്ചതായിരുന്നു.\nപച്ച പുൽത്തകിടികൾക്കരികിലെ സിമന്റ് ബഞ്ചുകളിൽ സ്ട്രീറ്റ് ലൈറ്റിൽ നിന്നുള്ള വെള്ളി വെളിച്ചം വീണു കിടന്നു. പബ്ലിക് പാർക് ക്രോസ് ചെയ്ത് അവൾ തന്റെ അപാർട്മെന്റ് ലക്ഷ്യമാക്കി നടന്നു. പാർക്കിനു സമീപത്തെ സ്ട്രീറ്റ് ലൈറ്റിലെ സെൻസറുകളിൽ ഒന്ന് ഊഷ്‌മ മാപിനിയിലെ അധിക താപം തിരിച്ചറിഞ്ഞാവണം, ഒരു സിഗ്നൽ അയച്ചു അടുത്ത തിരിവിലെ എ സി വെന്റിൽ നിന്നും തണുത്ത കാറ്റ് പുറപ്പെടുവിക്കാനുള്ള നിർദ്ദേശം നൽകി. ആ തണുത്ത കാറ്റിൽ ചെറുതായി പാറി പറക്കുന്ന മുടിയുമായി അവൾ , തന്റെ അപാർട്മെന്റിന്റെ മുന്നിൽ എത്തി. ഗേറ്റിലെ വിരലടയാള സെക്യൂരിറ്റി സിസ്റ്റത്തിൽ വിരൽ അമർത്തി, തുറന്നു ഉള്ളിലേക്ക് കയറി.\nഏതോ ആധുനിക മതത്തിന്റെ ആരാധനാലയം.\nമങ്ങിയ പ്രകാശം പൊഴിച്ച് കൊണ്ട് ദീപങ്ങൾ. വിരലിലെണ്ണാവുന്ന വിശ്വാസികൾ ധ്യാനത്തിൽ ഇരിക്കുന്നുണ്ട്. ഏറ്റവും പിന്നിലെ നിരയിൽ നിന്നും ഒരു സ്ത്രീ എഴുന്നേൽക്കുന്നു. അവർ പതിയെ ധ്യാന മുറിയിൽ നിന്നും വെളിയിലേക്ക് വരുന്നു . ആരാധനാലയത്തിന്റെ കൽപ്പടവുകൾ ഇറങ്ങി റോഡിൽ ടാക്സി കാത്തിരിപ്പു കേന്ദ്രത്തിനു അരികിൽ എത്തുന്നു.\nക്രീം നിറത്തിലുള്ള ഒരാൾക്ക് മാത്രം യാത്ര ചെയ്യാവുന്ന ഒരു ചെറു കാർ അവർക്കരികിലേക്ക് എത്തി..\nകാത്തിരുപ്പു കേന്ദ്രത്തിലെ ഡോക്കിംഗ് സ്റ്റേഷനിൽ ആ കാർ സ്വയം ഡോക് ചെയ്തു. സ്ത്രീ പതുക്കെ കാറിൽ കയറി സീറ്റ് ബെൽറ്റ് ധരിക്കുന്നു. ഏതാനും സെക്കന്റുകൾക്ക് ശേഷം കാർ അവരുമായി മുന്നോട്ട് കുതിക്കുന്നു.\nനിരത്തിൽ നിറയെ ചെറുതും വലുതുമായ നിരവധി സ്വയം നിയന്ത്രിത വാഹനങ്ങൾ. ട്രക് ഹൈവേയെയും, ആകാശ റെയിൽ സ്റ്റേഷനേയും മുറിച്ചു കടന്നു ആ കാർ ഒരു വലിയ കെട്ടിടത്തിന് മുന്നിൽ നിൽക്കുന്നു. സ്ത്രീ വെളിയിലിറങ്ങി, കറുത്ത ഷാൾ കൊണ്ട് മുഖം മറച്ചു കെട്ടിടത്തിനുള്ളിലേക്ക് പ്രവേശിക്കുന്നു.\nപുറത്ത് വെയിൽ കണ്ണാടി കൊട്ടാരങ്ങളിൽ തട്ടി ചിതറി വീഴുന്നുണ്ട്. അധികം ആളുകൾ പുറത്തില്ല.\nസ്ത്രീ ലിഫ്റ്റിനുള്ളിൽ, ലിഫ്റ്റിൽ ചെറിയ ഒരു ഡിജിറ്റൽ സ്‌ക്രീനിൽ നിലകളെ സൂചിപ്പിക്കുന്ന അക്കങ്ങൾ തെളിയുന്നുണ്ട്..നൂറ്റി അമ്പതാമത്തെ നിലയിൽ ലിഫ്റ്റ് നിന്നു. അവർ ലിഫ്റ്റിൽ നിന്നും പുറത്തേക്കിറങ്ങി.\nചെറിയ ഒരു ചില്ലു വാതിലിനു സമീപത്തെത്തി, ഫേസ് റെക്കഗ്നിഷൻ സ്ക്രീനിനു മുന്നിൽ മുഖം ചേർത്തു നിന്നു… കുറച്ചു സെക്കന്റുകൾക്ക് ശേഷം വാതിൽ തുറന്നു. അവർ പതുക്കെ ഉള്ളിലേക്ക് പ്രവേശിച്ചു, ഒഴിഞ്ഞു കിടക്കുന്ന ഒരു കസേരയിൽ ഇരുപ്പുറപ്പിച്ചു.\nഅല്പസമയത്തെ കാത്തിരുപ്പ് ആണെങ്കിൽ കൂടിയും, പ്രകാശവർഷങ്ങളുടെ നീണ്ട യാമങ്ങൾ പോലെ അവർക്ക് അനുഭവപ്പെട്ടു കാണണം.\nകുറച്ചു നിമിഷങ്ങൾക്ക് ശേഷം, ഒരു ഉദ്യോഗസ്ഥൻ അവരുടെ സമീപത്തേക്കെത്തി, കഴുത്തു വെട്ടിച്ചു തന്റെ കൂടെ വരാൻ ആംഗ്യം കാണിച്ചു.\nഅവർ അയാളുടെ പുറകെ ഒരു ചെറിയ ഹാളിലേക്ക് കയറി.\nഅയാളുടെ ഇരിപ്പിടത്തിനു മുകളിൽ ചീഫ് ഇൻസ്‌പെക്ടർ എന്ന ഡിജിറ്റൽ നെയിം ബോർഡ്.\nഅയാൾ മുരടനക്കി, എന്നിട്ട് പതിഞ്ഞ ശബ്ദത്തിൽ തനിക്ക് കിട്ടിയ പരാതി, കയ്യിലെ ഒരു ചെറു ടാബ്‌ലെറ്റിൽ വായിച്ചു. എന്നിട്ട് സ്ത്രീയോടായി പറഞ്ഞു.\n“നിങ്ങളുടെ മകൾ എൽഡയെ കഴിഞ്ഞ രാത്രി മുതൽ കാണുന്നില്ല . പതിവ് പോലെ ഓഫീസ് വിട്ടു അപ്പാർട്മെന്റിലേക്ക് തിരികെ വരുന്നതിനിടയിൽ കാണാതായി എന്നാണു നിങ്ങളുടെ സംശയം. മകൾ ഒറ്റക്കാണ് താമസിച്ചിരുന്നത്. നിങ്ങൾ അവളുടെ കൂടെ അല്ല താമസിക്കുന്നത് , പക്ഷെ, മകളുടെ പതിവ് മെസ്സേജുകൾ ഒന്നും കാണാത്തത് കൊണ്ടാണ് പോലീസിൽ പരാതിയുമായി എത്തിയിരിക്കുന്നത്. നിങ്ങളുടെ പരാതി ഞങ്ങളുടെ കംപ്ലൈന്റ് സെല്ലിൽ കിട്ടിയ ഉടൻ തന്നെ, ഞങ്ങളുടെ ഡാറ്റാബേസ് മുഴുവനും ഞങ്ങൾ തിരഞ്ഞു. എൽഡയുടെ കഴിഞ്ഞ കുറെ ദിവസങ്ങളായുള്ള വിവരങ്ങൾ എല്ലാം ഞങ്ങൾ ശേഖരിച്ചു വെച്ചിട്ടുണ്ട്. “\nഅയാൾ ടാബ്ലെറ്റിലെ ആപ്ലിക്കേഷൻ സ്‌ക്രീനിൽ വിരലോടിച്ചു കൊണ്ട് കൂടുതൽ വിവരങ്ങൾ നൽകുവാൻ ആരംഭിച്ചു.\n“എൽഡ ഇന്ന് പുലർച്ചെ , ഒരു മണിക്ക് ശേഷമാണ് ഓഫീസിൽ നിന്നും ഇറങ്ങുന്നത്. പതിവ് ടാക്സി കമ്പനിയുടെ കാറിൽ തന്നെയാണ് അവൾ വീട്ടിലേക്ക് യാത്ര തിരിച്ചത്. പതിവ് റൂട്ടിൽ നിന്നും വ്യത്യാസമായി അപ്പാർട്മെന്റിൽ നിന്നും കുറച്ചകലെയാണ് അവൾ ഇറങ്ങിയത്. വീടെത്തുന്നതിനു മുന്നേ ഇറങ്ങുന്നു എന്ന നോട്ടിഫിക്കേഷൻ കാർ എൽഡക്ക് നൽകിയിട്ടുണ്ട്..നിങ്ങൾ അഥവാ ടാക്സി കമ്പനിക്ക് എതിരെ കേസ് ഫയൽ ചെയ്യുകയാണെങ്കിൽ, ഒരു പക്ഷെ വിധി അവർക്ക് അനുകൂലമാകും എന്ന് ഈ ഡാറ്റ സൂചിപ്പിക്കുന്നു.\nനടക്കുന്നതിനിടയിൽ അസ്വാഭാവികമായി ഒന്നും കണ്ടിട്ടില്ല. തെരുവിലെ സെൻസർ ഡാറ്റ വിശകലനം ചെയ്തത് അനുസരിച്ചു ഒരു മണി കഴിഞ്ഞു ഇരുപത്തി ഒൻപത് സെക്കന്റിൽ അവൾ തെരുവ് വിളക്കുകൾ കൂടുതൽ പ്രകാശിപ്പിക്കുവാനുള്ള നിർദേശം കൊടുത്തിരുന്നു. പാർക്കിലെത്തിയപ്പോൾ ഓട്ടോമാറ്റിക് സെസൻസറിൽ നിന്നും 50 മീറ്റർ പെർ സെക്കന്റിൽ കാറ്റു വീശിയിരുന്നു..അതിലും അസ്വാഭാവികമായി ഒന്നും ഇല്ല. അവൾ വളരെ സുരക്ഷിതയായി തന്നെയാണ് അപ്പാർട്മെന്റിൽ എത്തിയത് എന്നും സെൻട്രൽ സെർവറിൽ നിന്നും ശേഖരിച്ച ഡാറ്റകൾ സൂചിപ്പിക്കുന്നു…” അയാൾ ഒഴുക്കൻ മട്ടിൽ റിപ്പോർട് വായിച്ചു വെച്ചു. ഇത് വായിക്കുന്ന സമയമത്രയും അയാളുടെ കണ്ണടയിലെ സെൻസറുകൾ മുന്നിലിരിക്കുന്ന സ്ത്രീയുടെ പേശി വലിവുകളെയും, മുഖ ഭാവത്തെയും വിശകലനം ചെയ്യാൻ വേണ്ടുന്ന വിവര ശേഖരണത്തിന്റെ തിരക്കിലായിരുന്നു.\nവായിച്ചെടുക്കാൻ കഴിയാവുന്നത്ര പാറ്റേണുകൾ നിമിഷ നേരത്തിന്റെ വേഗതയിൽ സ്മാർട് കണ്ണടയിലെ സ്കാനറുകൾ ശേഖരിച്ച്, എവിടെയോ ഇരിക്കുന്ന ഒരു കമ്പ്യൂട്ടർ പ്രോഗ്രാമിന് അവയെ അനലൈസ് ചെയ്യാൻ വേണ്ടി അയച്ചു കൊടുത്തു.\nസ്ത്രീ തന്റെ നിശബ്ദതക്ക് ഇടവേള കൊടുത്തു ചോദ്യമെറിഞ്ഞു..\nഅയാൾ ചിരിച്ചു..എന്നിട്ട് ടാബ് അവർക്ക് നേരെ നീട്ടി..\n“ഇത് പ്രൈവസിയുമായി ബന്ധപ്പെട്ട ചോദ്യമാണ്. എങ്കിലും, താങ്കൾ അവളുടെ അമ്മയാണല്ലോ..ഞങ്ങൾക്ക് വെളിപ്പെടുത്താതിരിക്കാൻ ആവില്ല..നാളെ നിങ്ങൾ ഒരു ലോ സ്യൂട്ട് ഫയൽ ചെയ്‌താൽ വിധി നിങ്ങൾക്ക് അനുകൂലമായേ വരൂ..എന്തായാലും, ഈ ക്ലോസുകൾ വായിച്ചു നോക്കി ആക്സെപ്റ് ചെയ്യൂ. ഞാൻ താങ്കളുടെ ആവശ്യപ്രകാരമാണ് എൽഡയുടെ സ്വകാര്യതയെ ബാധിക്കുന്ന ഈ വിവരങ്ങൾ കൈമാറുന്നത് എന്നും, താങ്കൾ അവരുടെ അമ്മയാണെന്നും ഉറപ്പു ചെയ്യുന്ന സത്യവാങ്‌മൂലം ആണിത്..”\nഅവർ തന്റെ പെരുവിരൽ ടച് സ്‌ക്രീനിൽ അമർത്തുന്നു.\n“മാഡം, നമ്മുടെ നഗരത്തിലെ കഴിഞ്ഞ മൂന്നു വര്ഷത്തിനിടക്ക് സംഭവിച്ച ഏക തിരോധാനം ആണിത്. അത് കൊണ്ട് തന്നെ എൽഡ മിസിംഗ് കേസ് ഞങ്ങൾ വളരെ സീരിയസ് ആയി തന്നെയാണ് ഞങ്ങളുടെ ഡിപ്പാർട്മെന്റ് കൈകാര്യം ചെയ്യുന്നത്. “\nഅയാൾ തുടർന്നു –\n“എൽഡ തന്റെ ഫ്‌ളാറ്റിൽ എത്തിയ ഉടനെ ഫ്രിഡ്ജ് തുറന്നു..അമേറീല് ബ്രാൻഡ് മിൽക്ക് ഒരു സിപ് എടുത്ത് കുടിച്ചു.\nഫ്രിഡ്ജിൽ നിന്നുള്ള ഡാറ്റ ഞങ്ങളുടെ സെർവറിൽ നിന്നും ശേഖരിച്ച റിപ്പോർട്ട് ആണിത്. സ്റ്റോക്കിൽ നിന്നും ഒരു സിപ് പാൽ കുറഞ്ഞിട്ടുണ്ട് എന്ന് സൂചിപ്പിക്കുന്ന അമേറീല് മിൽക്ക് കമ്പനിയുടെ സ്റ്റോക് അനാലിസിസ് റിപ്പോർട്ടും കൂടെ ഉണ്ട്..ഒരു ലോ സ്യൂട്ട്…”\nഅവർ പതുക്കെ ശബ്ദമുയർത്തി പറഞ്ഞു..\n“താങ്കൾ ഇപ്പോഴും അത് ഓർമ്മിപ്പിക്കേണ്ട..”\n” നിയമപ്രകാരം അത് എന്റെ ബാധ്യത ആണ്..താങ്കൾക്ക് ആ വിവരങ്ങൾ വേണ്ട എങ്കിൽ ഇവിടെ പ്രെസ് ചെയ്യൂ..ഓക്കേ..എൽഡ പാൽ കുടിച്ച ശേഷം..ഒന്നര മണിക്കൂർ ബെഡിൽ കിടന്നതായി ബെഡിൽ നിന്നും ശേഖരിച്ച ഡാറ്റ സൂചിപ്പിക്കുന്നു. താങ്കൾക്ക് താത്പര്യമില്ലാത്ത സ്ഥിതിക്ക് ആ റിപ്പോർട് ഞാൻ കാണിക്കുന്നില്ല. പക്ഷെ ഈ കേസിലെ ഒരു നിർണ്ണായക ഡാറ്റ ഇതാവും, കാരണം മറ്റൊന്നുമല്ല..ഒന്നര മണിക്കൂറിനു ശേഷം ബെഡിൽ നിന്നും ഒരു ഡാറ്റ പോലും സ്റ്റോർ ചെയ്യപ്പെട്ടിട്ടില്ല. അത് ഒരു ലോ സ്യൂട്ടിനുള്ള കാരണം തന്നെയാണ് എന്നാണു എന്റെ അഭിപ്രായം. എന്തായാലും, അതിനു ശേഷം എൽഡയെ കുറിച്ചുള്ള ഡാറ്റകൾ ഒന്നും ലഭ്യമല്ല. എൽഡ ഉപയോഗിച്ചിരുന്ന സ്മാർട് ഡിവൈസുകളും, സെൻസറുകളും ഇപ്പോൾ പ്രവർത്തന ക്ഷമം അല്ല..അവർക്കെതിരെ നിങ്ങൾക്ക് കേസ് നടത്താവുന്നതാണ്.\nകഴിഞ്ഞ കുറെ ആഴ്ചകളായി ഉള്ള ഡാറ്റ വെച്ച് എൽഡയുടെ പ്ളേ ലിസ്റ്റ് അനാലിസിസ് ചെയ്‌തതിൽ നിന്നും മനസ്സിലാവുന്നത്, ആ കുട്ടി കുറച്ചു ദിവസങ്ങളായി കേട്ടു കൊണ്ടിരുന്ന ഗാനങ്ങൾ പ്രത്യാശ, പ്രണയം, സ്വപ്നം, സന്തോഷം തുടങ്ങിയ വിഭാഗങ്ങളിൽ പെട്ടതാണ്..ആ ഡാറ്റ ഞങ്ങൾ മാനസികാരോഗ്യ ഡാറ്റാ അനലിസ്റ്റിന്റെ വിദഗ്ധ പരിശോധനക്കായി അയച്ചിട്ടുണ്ട്. ആരോഗ്യ ഡാറ്റ അണലിസ്റ്റിന്റെ കയ്യിൽ നിന്നും കൂടി വിവരങ്ങൾ ശേഖരിക്കണം. അതിനു ഞങ്ങൾക് താങ്കളുടെ പ്രത്യേക പെർമിഷൻ വേണം.\nഈ തിരോധനവുമായി ബന്ധപ്പെട്ട കൂടുതൽ വിവരങ്ങൾ ഒന്നും ഞങ്ങളുടെ കയ്യിൽ ഇല്ല എന്ന് പറയേണ്ടി ഇരിക്കുന്നു. കഴിഞ്ഞ കുറെ വര്ഷങ്ങളായി മിസിംഗ് കേസുകൾ ഇല്ലാത്തത് കൊണ്ട്, ഒരു ഹിസ്റ്റോറിക്കൽ ബിഹേവിയറൽ പാറ്റേൺ കണ്ടു പിടിക്കാനും ബുദ്ധിമുട്ടുണ്ട്.\nനഗരത്തിൽ ഇന്ന് തിരക്കുള്ള ദിവസം ആണ്. താങ്കളും അറിഞ്ഞു കാണുമല്ലോ…അകലെയുള്ള പ്ലാനറ്റിൽ നിന്നും കുറെ അന്യഗ്രഹ ജീവികൾ അതിഥികൾ ആയി എത്തിയ ദിവസം ആണ് ഇന്ന്. എല്ലാവരും അവരെ സ്വീകരിക്കുന്ന തിരക്കിലും ആണ്. എന്നിരുന്നാലും എൽഡ മിസിംഗ് കേസ് ഞങ്ങൾക്ക് വളരെ പ്രധാനപ്പെട്ടതാണ്. കാരണം മറ്റൊന്നുമല്ല, ഇത്രയും കുറ്റമറ്റ ഒരു ശൃഖലയാൽ ബന്ധിക്കപ്പെട്ട നഗരത്തിൽ അങ്ങിനെ പെട്ടന്നൊന്നും ആർക്കും അപ്രത്യക്ഷമാവാൻ കഴിയില്ല.. നഗരത്തിലെ സെൻസറുകളിൽ നിന്നുള്ള ഡാറ്റകൾ എല്ലാം ഞങ്ങൾ ക്രോഡീകരിച്ചു കൊണ്ടിരിക്കുകയാണ്..\nതാങ്കൾ വീണ്ടും ഒരു ഇരുപത് മണിക്കൂറിനു ശേഷം ഞങ്ങളെ ബന്ധപ്പെടണം എന്ന് അഭ്യർത്ഥിക്കുന്നു..”\nഅയാൾ പുഞ്ചിരിച്ചു കൊണ്ട് കൈ ഷേക്ക് ചെയ്തു അയാളുടെ മറ്റു ജോലികൾക്കായി അടുത്ത മുറിയിലേക്ക് നടന്നു നീങ്ങി . എൽഡയുടെ അമ്മ, പുറത്തിറങ്ങി ലിഫ്റ്റിനടുത്തേക്ക് നടന്നു….!!!\nദൂരെ..നഗരതിർത്തിക്ക് നൂറുകണക്കിന് കിലോമീറ്ററുകൾ അപ്പുറം, ഒരു കുന്നിൻ ചെരിവ്. സൂര്യൻ അസ്തമിക്കുന്നതിനു തൊട്ടുമുന്നെയുള്ള ഇളം മഞ്ഞ രശ്മികൾ ഭൂമിയിലേക്ക് തൊടുന്ന ഇടം..\nഎൽഡ സൂര്യാസ്തമയം കണ്ടുകൊണ്ട് ഇരിക്കുകയാണ്… അവളുടെ കയ്യിൽ സ്മാർട് വാച്ചില്ല..സെൽ ഫോൺ ഇല്ല..നഗരത്തിലെ സുരക്ഷിത വലയുമായി അവളെ ബന്ധിപ്പിക്കുന്ന യാതൊരു സെൻസറുകളും ഇല്ല.\nഅവൾ സൂര്യാസ്തമയത്തിലേക്ക് കണ്ണു നട്ട് ആ നിമിഷത്തിൽ അലിഞ്ഞു ചേർന്നപോലെ ഇരിക്കുന്നു..\nനഗരം ഒരു വെളിച്ച കാഴ്‌ചയുടെ ദൂരത്തിൽ പോലും അവൾക്ക് മുന്നിൽ ഇല്ല. അംബരചുമ്പികൾ കാണാനില്ല. താണു പറക്കുന്ന ചെറു ആകാശ യാനങ്ങൾ കാണാനില്ല..അന്യഗ്രഹ ജീവികളെയും വഹിച്ചു വരുന്ന പറക്കും തളികകൾ കാണാനില്ല…\nഅവൾക്ക് മുന്നിൽ ചുവപ്പും, ഓറഞ്ചും മേഘങ്ങൾ – അവയിൽ സൂര്യ പ്രകാശം കലർന്നതാവാം …\nഅവസാന കിരണങ്ങൾ കൊണ്ട് ഭൂമിയെ ചുവപ്പിച്ചു മലയുടെ പിന്നിലേക്ക് നൂണ്ടിറങ്ങുന്ന അസ്തമയ സൂര്യൻ മാത്രം…!!!\nഅവളുടെ മനസ്സിൽ വന്നത്..പഴയ കുറെ നിശ്ചല ദൃശ്യങ്ങളാവാം…കുഞ്ഞായിരിക്കുന്പോൾ അവളുടെ അച്ഛനോടൊപ്പം ഈ കുന്നിൻ ചെരുവിൽ അസ്തമയ സൂര്യന്റെ ചുവപ്പ് പ്രകാശ വലയത്തിനിടയിലൂടെ തന്റെ കുഞ്ഞു സൈക്കിളിൽ മുടിയിഴകൾ പറത്തി ചുറ്റി നടന്നിരുന്ന സായാഹ്നങ്ങൾ…കണ്ണുകൾ അടച്ചാൽ അവൾക്കത് കാണാം…ഏതൊരാധുനീക വിർച്വൽ റിയാലിറ്റി എന്റർടൈൻമെന്റ് സിനിമക്കും നൽകാനാവാത്ത അനുഭൂതിയിൽ അവൾക്ക് ആ നിമിഷങ്ങളൊക്കെ ഓർമ്മയിലേക്ക് കൊണ്ടുവരാം.\nഅദൃശ്യമായ കൈവിരലുകളാൽ അവയെ തൊട്ടു തഴുകാം…എവിടെയും എപ്പോഴും പിന്തുടരുന്ന സെൻസറുകളുടെയും, ഡാറ്റ അനാലിസിസ് വലകളുടെയും കണ്ണികളിൽ പെടാതെ ഓർമ്മകളിലേക്ക്, പഴയ ഓർമ്മകളിലേക്ക് ഇറങ്ങി ചെല്ലാം…വളരെ പ്രയാസപ്പെട്ടാണ് ആ വലക്കണ്ണികളിൽ നിന്നും, നിഴലുകൾ പോലും ബാക്കി വെക്കാതെ മുറിച്ചു പുറത്തേക്ക് കടന്നത്\nവലകളാൽ ചുറ്റപ്പെട്ട നഗരം ഏറെ ദൂരെയാണ്..\nഅസ്തമയ സൂര്യൻ മനസ്സിൽ കൊണ്ട് വന്ന ഓർമ്മകളിലേക്ക് നൂഴ്ന്നിറങ്ങി അവൾ പതിയെ കണ്ണുകൾ അടച്ചു…!!!\nകഥാകാരന്റെ കുറിപ്പുകൾ –\n* രണ്ടായിരത്തി അൻപതിൽ ഏതോ ഒരു വൻകരയിലെ ആധുനിക നഗരമാണ് പശ്ചാത്തലം. ജനസംഖ്യ കുറഞ്ഞ ഒരു നഗരം. മെലിഞ്ഞ ശരീരമുള്ള സുന്ദരന്മാരും സുന്ദരികളും. നഗരം മുഴുവനും സെൻസറുകളും, സ്വയം നിയന്ത്രിത വാഹനങ്ങളും ആവും..ഇവയെല്ലാം ഒരു സെൻട്രൽ സെർവറിലേക്ക് കണക്ടഡ് ആയിരിക്കും..ഓരോരുത്തരും പരസ്പരം ബന്ധനത്തിലായ ഒരു ഗ്രിഡ് പോലുള്ള നഗരം.കൃത്രിമമായി ഏതു കാലാവസ്ഥയും സൃഷ്ടിക്കാൻ സാധിക്കുന്ന സ്മാർട് നഗരങ്ങൾ.\n* ആധുനിക മതം – ദൈവങ്ങൾ ഇല്ലാത്ത മതം . ധ്യാനം പ്രാർത്ഥന. അവനവനോട് തന്നെയുള്ള പ്രാർത്ഥനകൾ മുഖ്യം.\n* അന്യഗ്രഹങ്ങൾ – അന്യഗ്രഹങ്ങളുമായി കൊടുക്കൽ വാങ്ങലുകൾ ഉണ്ടാവും..അന്യഗ്രഹ ജീവികൾ ഒരു പക്ഷെ മനുഷ്യരെക്കാളും ഭംഗിയും ബുദ്ധിയും വിവേകവും ഉള്ളവർ ആയിരിക്കും. അന്യഗ്രഹങ്ങളിൽ നിന്നും തിരിച്ചും സഞ്ചാരങ്ങൾ സംഭവിക്കും.\nഅപ്പോഴും ചിലരെങ്കിലും ഉള്ളിന്റെ ഉള്ളിൽ പഴയ ഓർമ്മകളെ അയവിറക്കിയാവും ജീവിക്കുക .!!!\nRead Chapter2– https://kadhafactory.com/2017/03/31/യൂൾ/\nമുമ്പത്തെ ലേഖനം Yadon Ki Duniya | യാദോം കി ദുനിയാ\nഅടുത്ത ലേഖനം യൂൾ\nപിങ്ബാക്ക് യൂൾ – KadhaFactory | കഥാഫാക്ടറി


Emalayalee.com - ഇട്ട്യേരാ കഥകള് (ജോണ് ഇളമത)\nഇട്ട്യേരാ കഥകള് (ജോണ് ഇളമത)\nമഹാബലിയെ ന്യൂയോര്‍ക്കില് ആദ്യമായി വരവേറ്റത് ഇട്ടിരാച്ചനാണ്. ഇട്ടിരാച്ചന് മുറ്റത്ത് അത്തപ്പുവിട്ടു നിന്നപ്പോള് സാക്ഷാല് മാവേലി പ്രത്യക്ഷപ്പെട്ടു.ഉണ്ണിക്കുടവയറും,കൊമ്പന്‍മീശയും,ഓലക്കുടയുമൊക്കെപിടിച്ച്, ,മെതിയടി ചവിട്ടി,സാക്ഷാല് മഹാബലി മുമ്പില് വന്നുനില്‍ക്കുന്നു.\nമഹാബലിക്ക് ഒരു മാറ്റവുമില്ല.ജരാനരകളില്ല.മുഖം ചന്ദ്രബിംബംപോലെ. ഇട്ടിരാച്ചന് സൂക്ഷിച്ചു നോക്കി.കള്ളന്! മുടീം,കൊമ്പംമീശേം ഒക്കെ ഒന്നു കറുത്ത കളറടിച്ച് മിനുക്കീട്ടില്ലേ.അത് ശരിയെന്ന്് ഇട്ടിരാച്ചന് കണ്ടുപിടിച്ചു.എങ്ങനെയെന്നോ! കൃതാവിന്‍െറയും, കൊമ്പംമീശേടേം ഉത്ഭവസ്ഥാനം വെള്ളപൂശിയ നിഴലുകളോടെ സൂക്ഷ്മദൃഷ്ടിയില് ദൃശ്യമാകുന്നു.ങാ അതുപോട്ടെ അല്ലെങ്കി ഇക്കാലത്തു കളറടിക്കാത്തോരാരാ.പക്ഷേ ആ കണ്ണുകള് കലങ്ങിയിരിക്കുന്നു, കണ്‍പോളകള് അല്പ്പം തൂങ്ങിയിട്ടില്ലേ.മഹാബലി കള്ളടിച്ച് കിറുങ്ങിയാണോ ഇക്കുറി എത്തീരിക്കുന്നത്.അല്ലെങ്കി,ഈ കൊറോണ കാലത്ത് പാല്‍പായസോം കുടിച്ചോണ്ട് നടന്നിട്ട് എന്താകാര്യം! മഹാബലിക്ക് മാസ്ക്കില്ല എങ്കിലും ഒരല്പ്പം മാറി നിക്ക്. ഡിസ്റ്റന്‍സെങ്കിലും കീപ്പുചെയ്യണ്ടേ. ഞാന് മനസ്സില് വിചാരിക്കുംമുമ്പ് മാനനായ മഹാബലി ആറടി അകലം പാലിച്ചു മൊഴിഞ്ഞു-\nനമ്മുടെ കന്നിവരവ് ഇക്കുറി ഇങ്ങോട്ടാ,ഇട്ടിരാച്ചനെ കാണാന്! അയ്യോ,എന്നെ കാണാനോ! ഞാനൊരു പാവമാ തിരുമേനി! ,എന്ന മണ്ടനിട്ടിരാന്നാ ഈ ദേശവാസികള്,പ്രവാസികള്,കുടിറ്റേക്കാര് ആയ നമ്മുടെ നാട്ടുകാര് മലയാളീസ് ഒക്കെ കരുതുന്നെ! ഏയ് അങ്ങനെയൊന്നുമില്ല. എല്ലാം ഇട്ടിരാച്ചന്‍െറ തോന്നലുകളാ.ഈ ന്യൂയോര്‍ക്കി കൊള്ളാവുന്ന ഒന്നാംനിര പട്ടികേലൊള്ളാളാ ഇട്ടിരാച്ചന്.അതുകൊണ്ടല്ലേ നാം ആദ്യമിങ്ങാട്ടുതന്നെ വന്നെ.എന്തോന്നാ കാര്യോന്നറിയാമോ!\nഇക്കുറി ന്യൂയോര്‍ക്കിലെ കൃക്ഷി,എന്നുപറഞ്ഞാ പച്ചക്കറികൃഷി!,ഇട്ടിരാച്ചന്‍കലക്കി. ഇട്ടിരാച്ചനെക്കാള് വലിയ പടവലങ്ങാ,എന്തിന് പാവക്കാപോലും എന്തോരു നീളോംവലിപ്പോം! പയറാണേ പറേകേംവേണ്ട,പനങ്കൊലപോലെ നീണ്ടുനീണ്ടങ്ങനെ.ഇങ്ങനെവേണംമലയാളിയായാല് കൊറോണാ കാലത്ത് മാസ്ക്കുംകെട്ടി കുന്തിച്ചിരിക്കതെ,അന്ത.ായിട്ട് അല്പ്പംഓര്‍ഗാനിക്ക് പച്ചക്കറി നട്ടുവളര്‍ത്തി നമ്മുടെ കാര്‍ഷികപാരമ്പര്യത്തെയാണ് ഇട്ടിരാച്ചന്‍ഉയര്‍ത്തിപ്പിടിച്ചിരിക്കുന്നത്.ഒന്നുമില്ലേ! വെഷമില്ലാത്ത നല്ല പച്ചക്കറിക്ക്‌പ്രേരണ നല്‍കിയ മാന്യവ്യക്തി എന്ന നിലയില് എനിക്ക് ഇട്ടിരാച്ചനോട് ആദരവുണ്ട്..''കര്‍ഷകശ്രീ അവര്‍ഡ്'' ഇക്കുറി ഞാനിട്ടിരാച്ചനാകരുതീരിക്കുന്നെ.\nഇട്ടിരാച്‌നന് ഭവ്യതയില് പറഞ്ഞു-\nതിരുമേനീ,ഈ കൊറോണാക്കാലത്ത് എന്തോന്ന് ചെയ്യാം,കഷ്ടകാലം! കുറേ മുമ്പെ ജനിച്ച് ഈ ഭൂമിവിട്ടുപോയോരൊക്കെ ഭാഗ്യമാരാ.അവരൊക്കെ അടിച്ചുപൊളിച്ച് കഴിഞ്ഞേന്‍െറ ശിക്ഷയായീ കൊറോണായെന്നു ചെലപ്പംതോന്നും.\nതന്നെ,തന്നെ,അതാകാര്യം.പരിസ്ഥിതി ചൂഷണം! ഇവിടത്രേമില്ല.നാട് കൊളമായിട്ട് കെടക്കുകല്ലിയോ. പൊഴക്കൊഴുകാനിടമില്ല, ചൂടുകൂടികൂടി അറേബ്യന്‍മരുഭുമി പോലായി. കള്ളപ്പണം,സ്വര്‍ണ്ണവേട്ട,കൂടത്തായി,കുതികാല്‍വെട്ട്, മാഫിയാകള്,കൊട്ട്വേഷന് കൊലപാതകങ്ങള്, പകര്‍ച്ചവ്യാധികള്, ഇപ്പോ കൊറോണാ.മാസ്ക്ക് കഴുത്തേകെട്ടിതൂക്കി നടക്കുന്ന മാന്യന്മാര്.എല്ലറ്റിനേം കൊറോണാ പാഠംപഠിപ്പിച്ചോണ്ടിരിക്കുന്നു.എന്തോന്നാ കാര്യം,സ്വാര്‍ത്ഥത! അതുമാറാതെ ഒരുരക്ഷേമില്ല.ഭൂമിയെ സ്‌നേഹിക്കണം, ബഹുമാനിക്കണം അത്രതന്നെ.അതൊക്കെപോട്ടെ.ഇവിടേം മലയാളീസിന്റെ അല്പ്പസ്വല്‍പ്പം കുത്തിതിരിപ്പൊക്കെ ഒണ്ടന്ന് കേക്കുന്നത് ശരിതന്നോ!\nഅങ്ങനെഒക്കെ ഒള്ളത് നമ്മളു മലയാളീസിന്‍െറടേ പുതുമയൊന്നുമല്ലല്ലോ തിരുമേനി.ഒന്നുരണ്ടാകും,രണ്ടുനാലാകും അങ്ങനെ അങ്ങനെ ഒക്കെയലേ്ത നമ്മളു മലയാളീസിന്‍െറ ഒക്കെ പതിവ്.\nനാം ഭരിച്ചോണ്ടിരുന്ന കാലത്ത് നാമല്ലാമൊന്നായിരുന്നില്ലേ.അന്നൊക്കെ നാമെല്ലാം സമൃദ്ധീലാരുന്നില്ലേ.ഈ പിളര്‍പ്പ് പാരമ്പര്യം ഉപേക്ഷിച്ചാലെ നാട് നന്നാകൂ.എന്നു പറഞ്ഞാ ഐക്യം! അല്ല ഈ ഐക്യമില്ലാത്തോരെ ആര് ബഹുമാനിക്കാനാ.പരസ്പരം സഹിച്ചും ക്ഷമിച്ചും സ്വര്‍ത്ഥത കൈവിട്ടാലെ ഈ കൂട്ടായ്മക്കൊക്കെ ബലമുള്ളൂ.അല്ലാതെ ഒണത്തിന് ആണ്ടിലാണ്ടി നാം വരുബോള് കേക്കുന്ന ഈ പാട്ടിനൊക്കെ എന്തര്‍ത്ഥം! ഇതുകേക്കുമ്പം മെതിയടി ഊരി എറിഞ്ഞ്,ഓലക്കൊടേം വലിച്ചെറിഞ്ഞ് പാതാളത്തിലേക്ക് ഓടിപോയാലോ എല്ലാ നമ്മുടെ തോന്നല്.എങ്കിലും ഒരാകൊല്ലോം വിചാരിക്കും.നമ്മടെ മലയാളീസ് നന്നായി വരുമെന്ന്്. ആ പ്രതീക്ഷ ഇപ്പോ അസ്ഥാനത്താ.അതന്‍െറ കൂടെ ഒരോകൊല്ലോം നാം വരുബോള് കേള്‍ക്കാറുള്ള പാട്ടുകേട്ടാല് നമ്മുക്കീയിടെയായി ചൊറുച്ചിലുകൂടി വരുന്നു.\nഅതുശരിയാ തമ്പുരാനെ,''കള്ളവുമില്ല,ചതിയുമില്ലേ,വഞ്ചന എന്നതു കേള്‍ക്കാനുമില്ല'' എന്നു തൊടങ്ങുന്ന പാട്ടല്ലേ !,അക്കാലമൊക്കെപോയി.ഇനീം തമ്പുരാനെ! മാവേലി,അവിടത്തെ വല്യപ്പൂപ്പന് വിചാരിച്ചാ മലയാളീസിനെ ഒന്നുംനേരേയാക്കാമ്പറ്റത്തില്ല! കലികാലം,അല്ലാതെന്തു പറയാന്!\nമവേലിതമ്പുരാന് നെടുവീര്‍പ്പെട്ടു.എങ്കിലും തമ്പുരാന് കൂട്ടിച്ചേര്‍ത്തു- ചുമ്മാതല്ല ഈ കൊറോണ ഇങ്ങനെ ചുറ്റിക്കളിക്കുന്നെ,മനുഷ്യന് നന്നാകാം തൊടങ്ങിയാലെ അവനിവിടം വീടൂ! ങാ, എന്തേലുമാകട്ടെ,നാം കൊല്ലം കൊല്ലം ആവേശത്തോടെ നമ്മുടെ ജനത്തെ കാണാംവരുമ്പം ദയവായി ഈ പാട്ടെങ്കിലും പാടാതിരിക്കൂ,''കള്ളവുമില്ല,ചതിയുമില്ല,വഞ്ചന''എന്നതു കേള്‍ക്കാനുമില്ല എന്ന അസമ്മന്തഗാനം!\nആ പാട്ടിനീം പാടും,തമ്പുരാന് കൊല്ലം,കൊല്ലം ഇങ്ങോട്ടെഴുന്നള്ളി വന്നാലും ഇല്ലേലും!ഈ ഉടായിപ്പൊന്നുമില്ലാതെ ഈ ദുനായാവിലിനി രക്ഷയില്ല.തമ്പുരാനൊരു പാവമായിപോയല്ലോ,ഒരു ശുദ്ധഗതിക്കാരന്! എന്ന്് ഓണംവരുമ്പോഴൊക്കെ ഈ ഇട്ടിരാച്ചനോര്‍ക്കാറുണ്ട്. ഇട്ടിരാച്ചന്‍െറ ശബ്ദത്തിനും,താളത്തിനുമൊക്കെ ഒരു കലിപ്പ് തോന്നി മാവേലിതമ്പുരാന് ചോദിച്ചു- ഇട്ടിരാച്ചന് രണ്ട് വിട്ട ലക്ഷണമുണ്ടല്ലോ ധ്വനിക്ക്!എന്തോന്ന്?\nസംസാരത്തിനൊരു താളപ്പിഴ!,നീണ്ട്,കുറുകി ഉറക്കാതെ മുറിഞ്ഞു മുറിഞ്ഞു പോകുന്ന ധ്വനിപോലെ, ഐമീന് രണ്ടെണ്ണം വീശിയോ? മദ്യമോല്‍ഒരല്പ്പം വോഡ്കാ,ഒന്നേ തൊടങ്ങിയതാ. തമ്പുരാനുമറിയാമല്ലോ തൊടങ്ങിയാപിന്നെ നിര്‍ത്താംപാടാ! അതല്ലേ ഈ മദ്യത്തിന്‍െറയൊക്കെ മാസ്മരശക്തി! പെട്ടന്ന് ഇട്ടിരാച്ചന് ബോധോദയം ഉണ്ടായി,എന്‍ലൈറ്റ്‌മെന്റ്!\nങാ, എവിടെ ആ മാവേലി തമ്പുരാന്,ഡി.പ്യറായോല്‍ഓ! എവിടെയാണ് ഞാന്! അയ്യോ,ഞാനിവിടെ ലിവങ് റൂമിലാണ്.വോഡ്ക്കാകുപ്പി കാലിയായിരിക്കുന്നു.മവേലിതമ്പുരാന് എവിടെ! എന്‍െറമുമ്പില്.അപ്പോ ഞാന് മുറ്റത്ത് അത്തപ്പുവിടുകല്ലാരുന്നു.മവേലി തമ്പുരാന് അവിടല്ലാരുന്നു. ഇഷ്ടന് എന്‍െറ മുമ്പിലെ ഡസ്ക്‌ടോപ്പില്.ഫേസ്ബുക്കില് വന്ന് നിറഞ്ഞിപ്പോഴും നില്‍ക്കുന്നു!!\nസ്ഥിരം മാവേലിവേഷം കെട്ടുന്ന കുഞ്ഞപ്പന്,കൊമ്പംമീശേം കൊടവയറുമുള്ള കുഞ്ഞപ്പന്, മാലേിവേഷം കെട്ടി കസവുമുണ്ടുമുടുത്ത്, ഭാര്യേടെ അമ്പതുപവന്‍െറ ആഭരണോമിട്ട്,കളഭകുറി ചാര്‍ത്തി കളറടിച്ച് നില്‍ക്കുന്ന മദ്ധ്യപ്രായം കടന്ന കുഞ്ഞപ്പന്!!\nഇട്ടിരാച്ചന് ആത്മഗതം നടത്തി-\nഎന്‍െറ കുഞ്ഞപ്പാ തനെന്നെ ഞെട്ടിച്ചു കളഞ്ഞല്ലോ.സാക്ഷാല് ഒറിജനല് മവേലി എന്ന്് കരുതി തന്നോടാരുന്നോ ഞാനീ ഈ സംവാദമൊക്കെ നടത്തിയേ!\nമദ്യത്തിന്‍െറ ഒരു കളിയേ,അവനില്ലാരുന്നേല് ഈ കൊറോണാക്കാലത്ത് വിട്ടിലുപിടിച്ച വിഢിയെ പോലെ പലവിചാരംപൂണ്ട് വിഷാദരോഗം പിടിച്ചിരിക്കുന്ന സ്ഥിതി ഓര്‍ക്കാന്‍കൂടി പറ്റിണില്ല!!


ട്രഷറി വകുപ്പിന്റെ സുവര്‍ണ്ണ ജൂബിലി ആഘോഷങ്ങള് നാളെ മുതല്\nAugust 19, 2013 കേരളം\nതിരുവനന്തപുരം: ട്രഷറി വകുപ്പിലെ സുവര്‍ണ്ണ ജൂബിലി ആഘോഷങ്ങള് നാളെ (ആഗസ്റ്റ് 20) മുതല് 23 വരെ കനകക്കുന്ന് കൊട്ടാരത്തില് നടക്കും. ചടങ്ങുകളില് മുഖ്യമന്ത്രി ഉമ്മന്‍ചാണ്ടി, ധനനിയമ ഭവന വകുപ്പ് മന്ത്രി കെ.എം.മാണി, വ്യവസായ ഐ.ടി. വകുപ്പ് മന്ത്രി കുഞ്ഞാലിക്കുട്ടി, ആരോഗ്യ വകുപ്പ് മന്ത്രി ശിവകുമാര്, എം.എല്.എ., മേയര് തുടങ്ങിയ രാഷ്ട്രീയ സാംസ്‌കാരിക മണ്ഡലങ്ങളിലെ പ്രമുഖര് പങ്കെടുക്കും.\nഒരു വര്‍ഷം നീളുന്ന ആഘോഷ പരിപാടികളുടെ സംസ്ഥാന തല ഉദ്ഘാടനവും പുരാവസ്തു പ്രദര്‍ശത്തിന്റെ ഉദ്ഘാടനവും ഉച്ചതിരിഞ്ഞ് മൂന്ന് മണിക്ക് കനകക്കുന്നില് ധനമന്ത്രി കെ.എം.മാണി നിര്‍വ്വഹിക്കും. മേയര് അഡ്വ.കെ.ചന്ദ്രിക, ആരോഗ്യ മന്ത്രി വി.എസ്.ശിവകുമാര്, കെ.മുരളീധരന് എം.എല്.എ., അഡീഷണല് ചീഫ് സെക്രട്ടറി ഡോ.കെ.എം.എബ്രഹാം, ധനകാര്യ പ്രിന്‍സിപ്പല് സെക്രട്ടറി ഡോ.വി.പി.ജോയ്, ട്രഷറി ഡയറക്ടര് എസ്. ശ്രീകുമാര്, കൗണ്‍സിലര് ലീലാമ്മ ഐസക് എന്നിവര് ചടങ്ങില് പങ്കെടുക്കും. 21 ബുധനാഴ്ച രണ്ട് മണിക്ക് സംസ്ഥാന ധന മാനേജ്‌മെന്റില് ട്രഷറിയുടെ പങ്ക് എന്ന വിഷയത്തിലുളള സെമിനാര് മുഖ്യമന്ത്രി ഉമ്മന്‍ചാണ്ടി ഉദ്ഘാടനം ചെയ്യും.\nഎം.എല്.എ. മാരായ തോമസ് ഉണ്ണിയാടന്, തോമസ് ഐസക്, ആസൂത്രണ ബോര്‍ഡ് അംഗം സി.പി.ജോണ്, സി.വി.പത്മരാജന് എന്നിവര് പങ്കെടുക്കും. സേവനത്തില് നിന്ന് വിരമിച്ച ട്രഷറി ഡയറക്ടര്‍മാരെ ആദരിക്കുന്ന ഗുരുവന്ദനം പരിപാടി ആഗസ്റ്റ് 23 ന് മൂന്ന് മണിക്ക് വ്യവസായ വിവര സാങ്കേതിക വകുപ്പ് മന്ത്രി പി.കെ.കുഞ്ഞാലിക്കുട്ടി ഉദ്ഘാടനം ചെയ്യും. കെ.മുരളീധരന് എം.എല്.എ. ചടങ്ങില് അധ്യക്ഷനാകും.


മുഖ്യദൂതന്മാർ: അഞ്ചു കാര്യങ്ങൾ – Nelson MCBS\n2,302,122 People Visited\nമുഖ്യദൂതന്മാർ: അഞ്ചു കാര്യങ്ങൾ\nBy Jaison Kunnel MCBS on September 29, 2021 • ( Leaveacomment )\nമുഖ്യദൂതന്മാർ അഞ്ചു കാര്യങ്ങൾ.\nസെപ്റ്റംബർ 29 ന് കത്തോലിക്കാ സഭ മുഖ്യദൂതന്മാരായ മിഖായേൽ, ഗബ്രിയേൽ, റഫായേൽ മാലാഖമാരുടെ തിരുനാൾ ആഘോഷിക്കുന്നു. ബൈബിളിൽ പേര് എടുത്ത് പരാമർശിക്കുന്ന മൂന്നു മുഖ്യദൂതന്മാരാണ് ഇവർ. റോമിൽ ബസിലിക്കാ സ്ഥാപിച്ചതിന്റെ ഓർമ്മയിൽ AD 530 ലാണ് മാലാഖമാരുടെ തിരുനാൾ ആരംഭിച്ചത്. ആരംഭകാലത്ത് വി.മിഖായേലിന്റെ പേരു മാത്രമേ പരാമർശിച്ചിരുന്നള്ളു. പിന്നിട് കത്തോലിക്കാ സഭാ ചരിത്രത്തിൽ വളരെ വിശുദ്ധമായ ഒരു ദിനമായി ഈ തിരുനാൾ മാറി.\nതിരുനാളിന്റെ ഉത്ഭവത്തിന്റെ കാരണങ്ങൾ എന്തുമാകട്ടെ, എന്തുകാരണത്താലാണ് സഭയുടെ ആരാധനക്രമത്തിൽ ഒരു ദിവസം മുഴുവൻ മുഖ്യദൂതന്മാർക്കായി മാറ്റി വച്ചിരിക്കുന്നത്? ആരാണ് മുഖ്യദൂതന്മാർ? അവർക്ക് ഇന്ന് നമ്മുടെ ജീവിതത്തിൽ സ്വാധീനം ചെലുത്താൻ കഴിയുമോ? അവർക്ക് ഇപ്പോഴും അസ്ഥിസ്ഥമുണ്ടോ? ദൈവത്തിന്റെ നിഗൂഢമായ സൃഷ്ടികളായ മുഖ്യദൂതന്മാരെക്കുറിച്ച് നമ്മൾ അറിയേണ്ട അഞ്ചു കാര്യങ്ങൾ.\n1) മുഖ്യദൂതന്മാർ സ്ഥാനക്രമത്തിൽ രണ്ടാം സ്ഥാനത്തുള്ള മാലാഖമാർ.\nപരമ്പരാഗതമായി മാലാഖമാരെ ഒമ്പത് വൃന്ദങ്ങളായി തിരിച്ചിരിക്കുന്നു. വിശുദ്ധ ഗ്രന്ഥമാണ് ഇതിനു അടിസ്ഥാനം.\nമഹാനായ വിശുദ്ധ ഗ്രിഗറി ഒരു ദൈവവചന പ്രഭാഷണത്തിൽ മാലാഖമാരുടെ ഒമ്പതുഗണത്തെപ്പറ്റി പ്രതിപാദിക്കുന്നുണ്ട്.\n“വിശുദ്ധ ഗ്രന്ഥ അടിസ്ഥാനത്തിൽ ഒമ്പതു ഗണം മാലാഖമാരാണ് ഉള്ളത് :1)ദൈവദൂതന്‍മാര്, 2) മുഖ്യദൂതന്‍മാർ, 3) പ്രാഥമികന്‍മാർ, 4) ബലവാന്മാർ 5) തത്വകന്മാർ, 6)അധികാരികള്, 7) ഭദ്രാസനന്മാർ, ക്രോവേന്മാർ, 9) സ്രാപ്പേന്‍മാര് …” (Hom. 34)\n2) ദൈവം മനുഷ്യരോട് പ്രധാനപ്പെട്ട സന്ദേശങ്ങൾ പങ്കുവയ്ക്കാൻ മുഖ്യദൂത്മാരെ നിയോഗിച്ചിരിക്കുന്നു.\nമാലാഖമാരുടെ ഗണത്തിൽ ഏറ്റവും താഴെയുള്ളവരാണ് മനുഷ്യർക്ക് ഏറ്റവും സുപരിചിതർ. അവരാണ് ദൈവീക സന്ദേശങ്ങൾ നമുക്ക് കൈമാറുന്നതും ബന്ധം സ്ഥാപിക്കുന്നതും.\nവി. മിഖായേൽ മാലാഖയാണ് വെളിപാടു പുസ്തകമെഴുതാൻ യോഹന്നാൻ ശ്ലീഹായ്ക്ക് ദൈവീക പ്രചോദനം നൽകിയത് എന്നു വിശ്വസിക്കുന്നു. തിന്മയിൽ നിന്നു സഭയെ സംരക്ഷിക്കുന്ന ഉത്തരവാദിത്വം മിഖായേൽ ദൂതനാണ്. ദൈവീക സിംഹാസനത്ത നിഷേധിച്ച ലൂസിഫറിനെ സ്വർഗ്ഗത്തിൽ നിന്നു പുറത്താക്കിയതിൽ മിഖായേൽ മാലാഖയ്ക്ക് സുപ്രധാന പങ്കുണ്ട്.\nഗബ്രിയേൽ മാലാഖയെക്കുറിച്ച് ആദ്യം പരാമർശിക്കുന്നത് ദാനിയേലിന്റെ പുസ്തകത്തിലാണ്. ദാനിയൽ പ്രവാചകനു തന്റെ ദൗത്യം നിർവ്വഹിക്കാൻ ഗബ്രിയേൽ മാലാഖ സഹായിക്കുന്നു. പിന്നീട് പുതിയ നിയമത്തിൽ സഖറിയായിക്കും പരിശുദ്ധ കന്യകാമറിയത്തിനും ഗബ്രിയേൽ മാലാഖ പ്രത്യക്ഷപ്പെടുകയും വൈദീകസന്ദേശങ്ങൾ കൈമാറുകയും ചെയ്യുന്നു. ലോക ചരിത്രത്തിലെ ഏറ്റവും വലിയ സന്ദേശം (ക്രിസ്തുവിന്റെ മനുഷ്യവതാരം) കൈമാറാൻ ഭാഗ്യം ലഭിച്ച മാലാഖയാണ് ഗബ്രിയേൽ.\nതോബിത്തിന്റെ പുസ്തകത്തിലാണ് റഫായേൽ മാലാഖയെ നാം കാണുക. തോബിത്തിനെ സുഖപ്പെടുത്താനും സാറയിൽ നിന്നു പിശാചിനെ ബഹിഷ്ക്കരിക്കാനും റഫായേൽ ദൂതൻ സഹായിക്കുന്നു. കൊച്ചു തോബിയാസിനു ജീവിതത്തിന്റെ നിർണ്ണായക ഘട്ടങ്ങളിൽ നിർദ്ദേശങ്ങൾ നല്കാനും സഹായിക്കാനും റഫായേൽ മാലാഖ കൂട്ടിനുണ്ട്.\n3) മുഖ്യദൂത്മാർ അരൂപികളാണ് .\nമാലാഖമാർ പൂർണ്ണമായും അരൂപികളാണ്. ഭൗതീകമായി ഒന്നും അവർക്ക് സ്വന്തമായി ഇല്ല. ചില അവസരങ്ങളിൽ മനുഷ്യനേപ്പോലെ കാണപ്പെടുന്നെങ്കിലും അതു അവരുടെ മുഖഭാവത്തിൽ മാത്രമാണ്.\nഡോ: പീറ്റർ ക്രീഫ്റ്റ് അദ്ദേഹത്തിന്റെ മാലാഖമാരും പിശാചുക്കളും ( Angels and Demons) എന്ന ഗ്രന്ഥത്തിൽ മനോഹരമായ ഒരു വിവരണം തരുന്നു.\n“നമ്മളെപ്പോലെ ശരീരം മാലാഖമാർക്ക് ഇല്ലാത്തതിനാൽ അവർക്ക് ഈ ലോകത്ത് താമസിക്കുന്നതിനോ, ചലിക്കുന്നതിനോ സ്ഥലം ആവശ്യമില്ല. ഇലക്ട്രോൺ ക്വാണ്ടം ലീപ്സ് (quantum leaps) എന്നി ചലനത്തിനോട്, മാലാഖമാരുടെ ചലനത്തെ ഏറ്റവും അനുയോജ്യമായി നമുക്ക് ഉപമിക്കാം. മാലാഖമാർ നൈമിഷികമായി ഒരു സ്ഥലത്തു നിന്ന് മറ്റോരു സ്ഥലത്തേക്ക് സ്ഥലത്തിന്റെയോ, സമയത്തിന്റെയോ സഹായമില്ലാതെ ചരിക്കുന്നു.”\nമറുവശത്ത് അവർക്ക് ഭൗതീകമായ ശരീരമില്ലെങ്കിലും ഭൗതീക ലോകത്തിൽ സ്വാധീനം ചെലുത്താൻ കഴിയും. ദൈവത്തെപ്പോലെ പൂർണ്ണ അരൂപിയാ അവർക്ക് മനശക്തിയും, ബുദ്ധിവൈഭവവും ഉപയോഗിച്ച് ഭൗതീക വസ്തുക്കളെ മാറ്റാനും, ബാഹ്യമായി മനുഷ്യപ്രകൃതി അണിയാനും സാധിക്കും.\nമാലാഖമാരുടെ ചിറകുകളും, വാളും, അവരുടെ ഈ ലോകത്തിലുള്ള വിളിയും, ദൗത്യവും, സന്ദേശങ്ങളും ആയി ബന്ധപ്പെട്ട കേവലം കലാപരമായ ചിത്രീകരണങ്ങൾ മാത്രമാണ്.\n4) മുഖ്യദൂതന്മാർ തിന്മയിൽ നിന്നു നമ്മെ സംരക്ഷിക്കുന്നു.\nമിഖായേലിനും സ്വർഗ്ഗീയ സൈന്യത്തിനും ലൂസിഫറിനെയും, അവന്റെ അനുയായികളും സ്വർഗ്ഗത്തിൽ നിന്നു പുറത്താക്കാൻ കഴിഞ്ഞെങ്കിൽ ,മുഖ്യ ദൂതൻമാർക്ക് ഈ ലോകത്തെ പീഡിപ്പിക്കുന്ന പൈശാചിക ശക്തികളിൽ നിന്നും അവയുടെ സ്വാധീനവലയത്തിൽ നിന്നും മനുഷ്യവംശത്തെ തീർച്ചയായും സംരക്ഷിക്കാൻ സാധിക്കും.\nമുഖ്യദൂതനായ വി.മിഖായലേ സ്വർഗ്ഗീയ സൈന്യങ്ങളുടെ പ്രതാപവാനായ പ്രഭോ, ഇരുളടഞ്ഞ ഈ ലോകത്തിലെ ഉന്നത ശക്തികളോടും അധികാരങ്ങളോടും ഭരണകർത്താക്കളോടും, ഉപരിതലത്തിലെ ദുരാത്മാക്കളോടുള്ള യുദ്ധത്തിൽ ഞങ്ങളെ സഹായിക്കണമേ ….എന്ന പ്രാർത്ഥനാ നമുക്ക് ശക്തമായ ഒരു പരിചയാണ്.\n5) മുഖ്യദൂതന്മാർ ഇന്നും ജീവിക്കുന്നു.\nകത്തോലിക്കാ സഭയുടെ യുവജന മതബോധന ഗ്രന്ഥം 55 നമ്പറിൽ എന്താണ് മാലാഖമാർ എന്നു പറയുന്നുണ്ട്: ” മാലാഖമാർ ദൈവത്തിന്റെ സൃഷ്ടികളാണ്. അവർ തികച്ചും അതിഭൗതിക സൃഷ്ടികളാണ്. അവർക്കു ധാരാണശക്തിയും ഇച്ഛാശക്തിയുമുണ്ട്. അവർക്ക് ശരീരമില്ല.അവർ സ്ഥിരം ദൈവസാന്നിധ്യത്തിൽ ജീവിക്കുന്നു .ദൈവത്തിന്റെ ഇഷ്ടം മനുഷ്യരെ അറിയിക്കുന്നു. ദൈവത്തിൽ നിന്നുള്ള സംരക്ഷണം മനുഷ്യർക്ക് നല്കുകയും ചെയ്യുന്നു.” ദൈവം മാലാഖമാരെ ലോകാരംഭത്തിൽത്തന്നെ അനശ്വര അരൂപികളായാണ് സൃഷ്ടിച്ചത് . അതിനാൽ മാലാഖമാരുടെ അസ്തിത്വം നിത്യതയോളം നീണ്ടു നിൽക്കും.\nനമ്മൾ ഒരു പക്ഷേ അവരെ കാണുകയാ,കേൾക്കുകയോ, അവരുടെ സാന്നിധ്യം അനുഭവിക്കുകയോ ചെയ്തെന്നു വരുകയില്ല. എന്നാലും നമ്മുടെ കൺമുന്നിൽ അവർ ഉണ്ട്. ചില അവസരങ്ങളിൽ അവർ നമ്മുടെ കൂടെയുണ്ടെന്ന് നമ്മളെ അറിയിക്കും. നമ്മൾ അറിയാതെ തന്നെ ആപത്തുകളിൽ നിന്നു നമ്മളെ സംരക്ഷിക്കുക എന്ന ദൗത്യമാണ് മുഖ്യദൂതന്മാരുടേത്.\nകുട്ടികളോട് മാലാഖമാർക് വലിയ സ്നേഹമാണ് കാരണം കുട്ടികൾ മാലാഖമാരെ പൂർണ്ണമായി സ്നേഹിക്കുകയും, യാതൊരു മടിയുംകൂടാതെ അവരെ ആശ്രയിക്കുയും ചെയ്യും. ശിശുസഹജമായ ലാളിത്യമാണ് മലാഖമാരുടെ സാന്നിധ്യം അനുഭവിച്ചറിയാനുള്ള കുറുക്കുവഴി.\n” സത്യമായി ഞാൻ നിങ്ങളോടു പറയുന്നു, നിങ്ങൾ മാനസാന്തരപ്പെട്ട് ശിശുക്കളെപ്പോലെ ആകുന്നില്ലെങ്കിൽ, സ്വർഗ്ഗരാജ്യത്തിൽ പ്രവേശിക്കുകയില്ല.” (മത്താ: 18:3).\n1075. നീ അടിമയാകരുത് ! (Jn 8,34) | Fr.Binoy Karimaruthinkal\nവിശുദ്ധ കൊച്ചുത്രേസ്യായുടെ നൊവേന – എട്ടാം ദിനം


അമ്മയുടേയും പ്രതിശ്രുത വരന്റേയും പെരുമാറ്റം ചിത്രയെ തളർത്തി ; സീരിയൽ താരത്തിന്റെ ആത്മഹത്യക്ക് പിന്നിലെ സംഭവം പോലീസ് പറയുന്നു | Chanakya News\nHome CINEMA അമ്മയുടേയും പ്രതിശ്രുത വരന്റേയും പെരുമാറ്റം ചിത്രയെ തളർത്തി ; സീരിയൽ താരത്തിന്റെ ആത്മഹത്യക്ക് പിന്നിലെ സംഭവം...\nസീരിയൽ നടി ചിത്രയുടെ ആത്മഹത്യയിൽ ദുരൂഹത തുടരുന്നു. വിവാഹ നിശ്ചയത്തിന് ശേഷം വീട്ടുകാരറിയാതെ രഹസ്യമായി രജിസ്റ്റർ വിവാഹം നടത്തി ഭർത്താവ് ഹേം നാഥുമായി ഒന്നിച്ച് താമസിക്കുകയായിരുന്നു താരം. ചിത്ര കടുത്ത മാനസിക സമ്മർദ്ദം നേരിട്ടിട്ടുണ്ടെന്ന് പോലീസ് പറയുന്നു. പ്രതിശുത വരൻ ഹേം നാഥ് ചിത്രയെ ശാരീരികമായും മാനസികമായും ഉപദ്രവിച്ചിരുന്നതായും പോലീസ്. മദ്യപിച്ച് ഷൂട്ടിങ് ലൊക്കേഷനുകളിൽ ചെന്ന് ഹേം നാഥ് ബഹളം വയ്ക്കാറുണ്ടായിരുന്നതായും ഇത് അമ്മയോട് പറഞ്ഞപ്പോൾ ബന്ധം വേർപ്പെടുത്താൻ ‘അമ്മ ആവിശ്യപെട്ടതായും പോലീസ് പറയുന്നു.\nഅമ്മയുടെ ഈ വാക്കുകൾ ചിത്രയെ കൂടുതൽ സമ്മർദ്ദത്തിലാക്കിയെന്നും ഭർത്താവിന്റെയും അമ്മയുടെയും പെരുമാറ്റം ചിത്രയ്ക്ക് താങ്ങാനാവാത്തതാണ് ആത്മഹത്യയിലേക്ക് നയിച്ചതെന്ന് പോലീസ് പറയുന്നു. അതേസമയം മകളെ ഹേം നാഥ് കൊലപ്പെടുത്തിയതാണെന്ന് ചിത്രയുടെ കുടുംബം ആരോപിച്ചു. രണ്ട് ദിവസം മുൻപാണ് ചിത്രയെ ഹോട്ടൽ മുറിയിൽ തൂങ്ങിമരിച്ച നിലയിൽ കണ്ടെത്തിയത്. ഭർത്താവ് ഹേം നാഥിനെ പോലീസ് ചെയ്തുവരികയാണ്. ഹേം നാഥിന്റെ മൊഴിയിൽ വൈരുധ്യങ്ങൾ ഉണ്ടെന്നും പോലീസ് പറയുന്നു.


രാജ്യത്ത് ബ്ലാക്ക് ഫംഗസ് കേസുകള് കൂടുന്നു; മൂന്നാഴ്ച്ചക്കിടെ 150 ശതമാനം വര്‍ധന • Suprabhaatham\nJune 11, 2021 | 5:06 pm IST\nന്യൂഡല്‍ഹി: രാജ്യത്ത് ബ്ലാക്ക് ഫംഗസ് കേസുകള് വര്‍ധിക്കുന്നു. കഴിഞ്ഞ മൂന്നാഴ്ചയ്ക്കിടെ 150 ശതമാനം വര്‍ധനവാണ് റിപ്പോര്‍ട്ട് ചെയ്തിരിക്കുന്നത്. അതേസമയം രാജ്യത്ത് ഇതുവരെ 31216 കേസുകളും 2109 മരണങ്ങളുമാണ് റിപ്പോര്‍ട്ട് ചെയ്തിരിക്കുന്നത്.\nഏറ്റവും കൂടുതല് ബ്ലാക്ക് ഫംഗസ് കേസുകളും മരണങ്ങളും റിപ്പോര്‍ട്ട് ചെയ്തിരിക്കുന്നത് മഹാരാഷ്ട്രയില് നിന്നാണ്. ഇതുവരെ 7057 കേസുകളും 609 മരണവും റിപ്പോര്‍ട്ട് ചെയ്തു.\nഗുജറാത്തിലാണ് ഇതിനു ശേഷം ഏറ്റവും കൂടുതല് ബ്ലാക്ക് ഫംഗസ് കേസുകള് രേഖപ്പെടുത്തിയിട്ടുള്ളത്. 5418 കേസുകളും 323 മരണങ്ങളുമാണ് ഗുജറാത്തില് ഇതുവരെ റിപ്പോര്‍ട്ട് ചെയ്തിരിക്കുന്നത്. രാജസ്ഥാന് 2976 ബ്ലാക്ക് ഫംഗസ് കേസുകളും 188 മരണം, ഉത്തര്‍പ്രദേശ് 1744 കേസുകളും 142 മരണങ്ങളും എന്നിങ്ങനെയാണ് കൂടുതല് ബ്ലാക്ക് ഫംഗസ് കേസുകള് റിപ്പോര്‍ട്ട് ചെയ്ത സംസ്ഥാനങ്ങള്.\nബ്ലാക്ക് ഫംഗസ് ബാധ സ്ഥിരീകരിച്ചവരെ ചികിത്സിക്കാനുപയോഗിക്കുന്ന ആംഫോട്ടെറിസിന്-ബി എന്ന മരുന്നിന് നേരിടുന്ന ക്ഷാമവും കേസുകള് വര്‍ധിക്കുന്നതിന് കാരണമായതായാണ് വിലയിരുത്തപ്പെടുന്നത്.


16 November, 2021, 4:40 pm by News Desk\nവിയന്ന : ക്രിപ്‌റ്റോകറൻസികൾക്ക് നികുതി ചുമത്താനുള്ള തീരുമാനവുമായി ഓസ്ട്രിയ. സ്റ്റോക്കുകളിൽ നിന്നും ബോണ്ടുകളിൽ നിന്നുമുള്ള ലാഭത്തിന് സമാനമായി ഡിജിറ്റൽ കറൻസി നിക്ഷേപങ്ങൾക്കും നികുതി ചുമത്താനാണ് നീക്കം. ലോകമെമ്പാടുമുള്ള രാജ്യങ്ങളിൽ വികസിച്ചുകൊണ്ടിരിക്കുന്ന ക്രിപ്‌റ്റോ കറൻസി മാർക്കറ്റിൽ നിന്നുള്ള വരുമാനത്തിന് നികുതി ചുമത്താനുള്ള ശ്രമം തുടങ്ങിക്കഴിഞ്ഞു. ബിറ്റ്‌കോയിൻ പോലുള്ള ക്രിപ്‌റ്റോകറൻസികൾക്ക് തുല്യ പരിഗണനയാണ് നൽകുന്നതെന്ന് ഓസ്ട്രിയൻ സർക്കാർ അറിയിച്ചു. അടുത്ത വർഷം മാർച്ച് മുതൽ ക്രിപ്റ്റോ കറൻസിയിൽ നിന്നുള്ള വരുമാനത്തിന് 27.5% നികുതി ബാധകമാക്കുമെന്ന് സർക്കാർ വ്യക്തമാക്കി.\nഇത് ജനങ്ങൾക്കിടയിൽ വിശ്വാസ്യത വർധിപ്പിക്കുമെന്നും ക്രിപ്റ്റോ കറൻസിയിലേക്ക് കൂടുതൽ നിക്ഷേപങ്ങൾ ഉണ്ടാകുമെന്നും ധനകാര്യ മന്ത്രാലയം അറിയിച്ചു. 2022 മാർച്ച് 1 മുതൽ നികുതി പ്രാബല്യത്തിൽ വരും. 2021 ഫെബ്രുവരി 28-ന് ശേഷം വാങ്ങിയ ക്രിപ്‌റ്റോകറൻസികൾക്ക് മാത്രമേ നികുതി ബാധകമാകൂ. അതിന് മുമ്പ് നേടിയ ഡിജിറ്റൽ നാണയങ്ങൾ അടക്കമുള്ള ക്രിപ്റ്റോ ആസ്തികൾക്ക് പുതിയ നികുതി നിയമങ്ങൾക്ക് വിധേയമായിരിക്കില്ല.


ലക്സംബര്‍ഗിനെ കുഴപ്പത്തിലാക്കിയ ശാന്തനായ ആ മനുഷ്യന്\n16 March 2015 10:30 PM GMT\nസ്റ്റെഫാനിക് ബൊദോനി, ടോം മാകെന്‍സീ\nചില നികുതി രേഖകള് പകര്‍ത്തിയ വെറുമൊരു കണക്കുനോട്ടക്കാരനായാണ് അന്‍റോയിന് ഡെല്‍ടൌര് തന്നെ കാണുന്നത്. എന്നാല് ലക്സംബര്‍ഗിനെ ഞെട്ടിച്ച, അയാള് തടവിലായേക്കാം. യൂറോപ്യന് യൂണിയനില് തുടരലകള് ഉണ്ടാക്കിയ ആ രേഖകളുടെ പേരില്.\nപ്രൈസ് വാട്ടര്‍ഹൌസ് കൂപ്പേര്‍സില് (PwC) കണക്കുപരിശോധകനായിരിക്കെ കണ്ട കാര്യങ്ങളില് മനം മടുത്താണ് ഡെല്‍ടൌര് ആ ജോലി വിട്ടത്. ലക്സംബര്‍ഗ് അധികാരികളും ബഹുരാഷ്ട്ര കമ്പനികാലും തമ്മില് ഏര്‍പ്പെട്ട നിരവധി രഹസ്യ നികുതി കരാറുകളടങ്ങിയ ശേഖരത്തിന്റെ പകര്‍പ്പുമെടുത്താണ് അയാള് പടിയിറങ്ങിയതെന്ന് മാത്രം.\n“ഞാന് ചെയ്തതെല്ലാം പൊതുതാത്പര്യത്തിലാണ്. പൊതുതാത്പര്യത്തില് പ്രവര്‍ത്തിച്ച ഞാന് എന്തിന് കടുത്ത ശിക്ഷ നേരിടണമെന്ന് എനിക്കു മനസിലാകുന്നില്ല,” ഒരഭിമുഖത്തില് അയാള് പറഞ്ഞു.\nഡിസംബര് 12-നു അയാളുടെ 29-ആം പിറന്നാളിന് രണ്ടാഴ്ച്ച മുമ്പ്, മോഷണം, വ്യാപാര രഹസ്യങ്ങളുടെ ലംഘനം, രേഖകള് ചതിയിലൂടെ കൈക്കലാക്കുക എന്നീ കുറ്റങ്ങള് ഒരു ലക്സംബര്‍ഗ് ന്യായാധിപന് ഡെല്‍ടൌറിന് മേല് ചുമത്തി. 2012-ല് PwC നല്കിയ ഒരു പരാതിക്കു പുറത്തായിരുന്നു ഇത്. പരമാവധി അഞ്ചു വര്‍ഷം തടവ് വരെ ലഭിക്കാം.\nഒരു സാധാരണക്കാരന് എന്നു സ്വയം വിശേഷിപ്പിക്കുന്ന തികച്ചും ശാന്തനായ ഡെല്‍ടൌര് രേഖകളുടെ പകര്‍പ്പ് ഫ്രഞ്ച് മാധ്യമപ്രവര്‍ത്തകനായ എഡ്വാര്‍ഡ് പെറിന് നല്‍കി. ലക്സംബര്‍ഗിലെ നികുതി വെട്ടിപ്പിനെ കുറിച്ച് ഒരു വാര്‍ത്താചിത്രം ഉണ്ടാക്കാന് 2012-ല് പെറിന് അതുപയോഗിച്ചു. കഴിഞ്ഞ വര്‍ഷം ലക്സ്-ലീക്സ് വെളിപ്പെടുത്തലുകള് എന്ന പേരില് അന്താരാഷ്ട്ര അന്വേഷണാത്മക മാധ്യപ്രവര്‍ത്തകരുടെ സംഘം ഈ രേഖകള് പുറത്തുവിട്ടു.\nനികുതി ഉത്തരുവുകളെന്ന പേരില് എങ്ങനെ കരാറുകളിലൂടെ ലക്സംബര്‍ഗില് അന്താരാഷ്ട്ര വ്യാപാര സ്ഥാപനങ്ങള് തങ്ങളുടെ നികുതി, ലാഭത്തിന്റെ ഒരു ശതമാനം വരെയാക്കി കുറച്ചതെന്ന് 28,000ത്തോളം വരുന്ന രേഖകള് വെളിവാക്കുന്നു. ജീന് ക്ലോഡ് ജന്‍ക്കെര് രാജ്യത്തിന്റെ പ്രധാനമന്ത്രിയായിരുന്ന 18 കൊല്ലക്കാലത്താണ് ഈ ഇടപാടുകളില് ഏറെയും നടന്നത്. ലക്സംബര്‍ഗിലും മറ്റ് യൂറോപ്യന് യൂണിയന് രാജ്യങ്ങളിലും നടന്ന നികുതി ഇടപാടുകള് അന്വേഷിക്കുന്ന യൂറോപ്യന് കമ്മീഷന്റെ പ്രസിഡണ്ടാണ് ഇപ്പോള് ജന്‍ക്കെര്.\nഇത്തരം ഇടപ്പാടുകള്‍ക്ക് താന് കൂട്ടുനിന്നു എന്ന ആരോപണം നിഷേധിക്കുന്ന ജന്‍ക്കെര് തനിക്കവയുടെ രാഷ്ട്രീയ ഉത്തരവാദിത്തം ഉണ്ടെന്നും സമ്മതിക്കുന്നു. തന്നെ ഞെട്ടിച്ച ഒരു സുനാമി എന്നാണ് രേഖകള് പുറത്തായപ്പോള് ധനമന്ത്രി പിയറി ഗ്രമേഗ്ന പറഞ്ഞത്. തുടര്‍ന്ന് നികുതി ഉത്തരവ് നടപടിക്രമങ്ങള് വ്യക്തവും മുന്‍കൂട്ടി അറിയാവുന്ന തരത്തിലുള്ളതുമാക്കാന് ലക്സംബര്‍ഗ് നിയമനിര്‍മ്മാണം നടത്തി.\nയൂറോപ്യന് യൂണിയനില് ഇത്തരം ഇടപാടുകള് വിപുലമാക്കാന് പ്രേരിപ്പിച്ചതായിരുന്നു ലക്സ് ലീക്സ് എന്നു ഗ്രമേഗ്ന പറഞ്ഞു. ഇ യു സര്‍ക്കാരുകളുടെ നികുതി ധാരണകള് അന്വേഷിക്കാന് ഒരു സമിതിയെ നിയോഗിക്കാന് യൂറോപ്യന് പാര്‍ലമെന്‍റ് തീരുമാനിച്ചിരിക്കുന്നു.\nഇതെല്ലാം “ഞാന് ചെയ്തതിനെ ന്യായീകരിക്കുന്നു”, ഡെല്‍ടൌര് പറഞ്ഞു.\nPwCക്കു എന്നാല് വ്യത്യസ്തമായ നിലപാടാണ്. മോഷണം ഡെല്‍ടൌര് സമ്മതിച്ചെന്നും5കുറ്റാരോപണങ്ങള് ചുമത്തിയെന്നും പറയുന്നു. തങ്ങളുടെ ഇടപാടുകാരുടെ രേഖകളുടേയും കണക്കുകളുടെയും രഹസ്യാത്മകത കാത്തുസൂക്ഷിക്കാന് തങ്ങള് ബാധ്യസ്ഥരാണെന്ന് അവര് ആവര്‍ത്തിച്ചു.\n2008-ല് ഡെല്‍ടൌര് സ്വദേശമായ ഫ്രാന്‍സില് നിന്നും PwC-യില് വൈദഗ്ദ്ധ്യ പരിശീലനത്തിനായി ലക്സംബര്‍ഗിലെത്തി. കുറച്ചു മാസങ്ങള്‍ക്കുശേഷം കണക്കുപരിശോധകനായി ജോലിയും ലഭിച്ചു.\n“ചില സ്ഥാപനങ്ങള് നല്‍കേണ്ട നികുതിയുടെ 2-3% മാത്രമേ നല്‍കുന്നുള്ളൂ എന്നു ഞാന് കണ്ടു.”\n“എനിക്കു ദേഷ്യമല്ല, അനീതിയാണിത് എന്നാണ് തോന്നിയത്-അനീതി. പ്രതിസന്ധിഘട്ടത്തില് മിക്ക യൂറോപ്പുകാരും തങ്ങളുടെ ബജറ്റ് സന്തുലിതമാക്കാന് ബുദ്ധിമുട്ടുമ്പോള് ചില രാജ്യങ്ങള് ഇത്തരം അന്യായമായ രീതികളെ പ്രോത്സാഹിപ്പിക്കുന്നത് തെറ്റാണെന്നു ഞാന് കരുതുന്നു.”\nമറ്റൊരു ന്യായമായ ജോലിക്കാണ് അയാള് പിന്നീട് ശ്രമിച്ചത്. ഇപ്പോള് ഫ്രാന്‍സിലെ നാന്‍സിയില് ഉദ്യോഗസ്ഥനാണ് ഡെല്‍ടൌര്. “രാജിവെക്കാന് നേരത്ത് സ്ഥാപനത്തിന്റെ രേഖകളിലൂടെ ഞാന് ഒന്നു നോക്കി. അപ്പോഴാണ് നിരവധി നികുതി ഉത്തരവുകള് ഞാന് കണ്ടെത്തിയത്. ഞാനത് പകര്‍ത്താന് തീരുമാനിച്ചു.”\nഇതുപോലൊന്ന് താന് ഇതിന് മുമ്പ് ചെയ്തിട്ടില്ലെന്ന് അയാള് പറഞ്ഞു.\n“ഈ രേഖകള് പ്രധാനപ്പെട്ടതാണെന്ന് എനിക്കറിയാമായിരുന്നു. എനിക്കല്‍പം പരിഭ്രമവുമുണ്ടായിരുന്നു. അതുകൊണ്ടാണ് ഞാനവ എന്റെ കയ്യില് മാത്രമായി സൂക്ഷിക്കാതിരുന്നത്.”\nകുറച്ചു മാസങ്ങള്‍ക്കുശേഷം അയാള് ആ രേഖകള് തന്നെ സമീപിച്ച മാധ്യമപ്രവര്‍ത്തകന് പെറിന് കൈമാറി. തുടര്‍ന്നാണത് ഡെല്‍ടൌറിന്റെ അറിവോടെയല്ലാതെ ICIJ-യുടെ കൈവശമെത്തിയത്.\n“കാര്യങ്ങള് മാറ്റിമറിക്കാന് കഴിയുന്ന ഒന്നാണ് എന്റെ സംഭാവനയെന്ന് മനസിലാക്കി. അതാണ് നമുക്കിപ്പോള് വേണ്ടതും.”\nആമസോണ്, ഫിയറ്റ് ഫിനാന്‍സ്, ആപ്പിള്. സ്റ്റാര്‍ബക്സ് തുടങ്ങിയ കമ്പനികല്‍ക്കെതിരെ വിവിധ യൂറോപ്യന് രാജ്യങ്ങളില് നടത്തിയ നികുതി ഇടപാടുകളുടെ പേരില് യൂറോപ്യന് കമ്മീഷന് കഴിഞ്ഞ വര്‍ഷം അന്വേഷണം നടത്താന് ഉത്തരവിട്ടിരുന്നു. തങ്ങള് നിയമാനുസൃതമാണ് പ്രവര്‍ത്തിച്ചതെന്ന് എല്ലാ കമ്പനികളും പറയുന്നു. ICJI-യുടെ വെളിപ്പെടുത്തലുകളെ തുടര്‍ന്ന് യൂറോപ്യന് യൂണിയനിലെ 28 രാജ്യങ്ങളില് നിന്നും നികുതി ഉത്തരവുകള് നേടിയ കമ്പനികളുടെ വിശദാംശങ്ങള് ഇ യു നിയന്ത്രകന് ആരാഞ്ഞിരിക്കുകയാണ്.\nഎഡ്വാര്‍ഡ് സ്നോഡനും വിക്കിലീക്സ് സ്ഥാപകന് ജൂലിയന് അസ്സാഞ്ജെയും താരങ്ങളായി മാറിയെന്ന് ഗൂഗിള് അദ്ധ്യക്ഷന് എറിക് ഷ്മിഡ്ത് പറഞ്ഞിരുന്നു. എന്നാല് താന് അങ്ങനെ താരമൊന്നുമല്ലെന്ന് ഡെല്‍ടൌര് പറഞ്ഞു.\n“ഞാന് മാതൃകകളെ പിന്തുടര്‍ന്നതല്ല. സ്നോഡന്റെ ഫ്രഞ്ച് സഹോദരനാണ് ഞാനെന്നു എന്റെ അഭിഭാഷകനാണ് കളിയായി പറഞ്ഞത്. ഞാന് ചെയ്തതിനെക്കാള് എത്രയോ വലിയ കാര്യമാണ് സ്നോഡന് ചെയ്തത്. അദ്ദേഹം ജനാധിപത്യത്തിനാണ് സംഭാവന നല്കിയത്. ലക്സ് ലീക്‍സിലൂടെ ഞാനും അത് ചെയ്തെന്നാണ് ഞാന് കരുതുന്നത്.”\nHSBC ഇടപാടിലെ കള്ളക്കളികളുടെ രേഖകള് ചോര്‍ത്തി ഫ്രഞ്ച് സര്‍ക്കാരിന് നല്കിയ ഹെര്‍വ് ഫാല്‍സിയാനിയടക്കം മറ്റ് വെളിപ്പെടുത്തലുകാരുമായി താനിപ്പോള് ബന്ധം പുലര്‍ത്തുന്നുണ്ടെന്നും ഡെല്‍ടൌര് പറഞ്ഞു.\n“ഈ രണ്ടു വെളിപ്പെടുത്തലുകളും നികുത്തിവെട്ടിപ്പുമായി ബന്ധപ്പെട്ടാണ്. സ്വിസ് ലീക്സ് വ്യക്തികളെ കുറിച്ചാണെങ്കില് ലക്സ് ലീക്സ് വ്യാപാര സ്ഥാപനങ്ങളെ കുറിച്ചാണ്.”\nഫെല്‍സിയാനിക്ക് കിട്ടിയ പോലെ തനിക്ക് വധഭീഷണിയൊന്നും ലഭിച്ചിട്ടിലെന്ന് ഡെല്‍ടൌര് പറഞ്ഞു. ലക്സംബര്‍ഗ് മാധ്യമങ്ങളില് വന്ന ചില രൂക്ഷമായ പ്രതികരണങ്ങളൊഴികെ.


മദ്യശാലകൾ അടച്ചു പൂട്ടണമെന്ന് രൂപത മദ്യവിരുദ്ധ സമിതി : Deepika.com Nattu Visesham\nകൊല്ലം: കോവിഡ് വ്യാപനം അതിരൂക്ഷമായി വരുന്ന സാഹചര്യത്തിൽ എല്ലാവിധ മദ്യശാലകളും ഉടനടി അടച്ചു പൂട്ടണമെന്ന് കെആർഎൽസിസി മദ്യവിരുദ്ധ കമ്മീഷൻ സംസ്ഥാന സെക്രട്ടറി ഫാ. ടി.ജെ. ആന്‍റണി ആവശ്യപ്പെട്ടു.\nകൊല്ലം രൂപതാ മദ്യവിരുദ്ധ സമിതിയുടെ ലഹരി വിരുദ്ധ മാസാചരണ സമാപന സമ്മേളനം ഉദ്ഘാടനം ചെയ്ത് പ്രസംഗിക്കുകയായിരുന്നു അദ്ദേഹം. പാവപ്പെട്ട ജനങ്ങൾ കോവിഡ് മാനദണ്ഡ ലംഘനങ്ങളുടെ പേരിൽ ശിക്ഷിക്കപ്പെടുന്പോൾ മദ്യശാലകളിലെ പരസ്യ ലംഘനങ്ങൾക്ക് ഒത്താശ ചെയ്യുന്ന അധികാരികളുടെ നിലപാട് അപഹാസ്യമാണ്. അവശ്യസാധന വില്പന സമയം പരിമിതപ്പെടുത്തുകയും ബാറുകളുടെ സമയം വർധിപ്പിക്കുകയും ചെയ്ത സർക്കാർ നടപടി അശാസ്ത്രീയവും രോഗവ്യാപനത്തിന് ആക്കം കൂട്ടുന്നതുമാണെന് അദ്ദേഹം പറഞ്ഞു. സർക്കാരിന്‍റെ ജനവിരുദ്ധ മദ്യനയം തിരുത്തണമെന്ന് ആവശ്യപ്പെട്ടു ഓഗസ്റ്റ് ഒന്പത് ക്വിറ്റ് ലിക്വർ ഡേ ആയി ആചരിക്കുമെന്ന് അദ്ദേഹം അറിയിച്ചു.\nരൂപതാ പ്രസിഡന്‍റ് യോഹന്നാൻ ആന്‍റണി അധ്യക്ഷത വഹിച്ചു. ജനറൽ സെക്രട്ടറി എ.ജെ. ഡിക്രൂസ്, സുരേഷ് റിച്ചാർഡ്, എം.എഫ്. ബർഗിൻ, ഇഗ്നേഷ്യസ് സെറാഫിൻ, തോപ്പിൽ ജി വിൻസെന്‍റ്, എസ്. സ്റ്റീഫൻ, എം. മാനുവൽ, മേഴ്സി യേശുദാസ്, ഇ. എമേഴ്സണ്, ബിനു മൂതാക്കര, കെ.ജി. തോമസ്, ബി. സെബാസ്റ്റ്യൻ, സന്തോഷ് സേവ്യർ, ജസ്റ്റിൻ ജോസഫ് എന്നിവർ പ്രസംഗിച്ചു.


'യുവാക്കൾക്കെതിരെ യുഎപിഎ ചുമത്തിയത് ധൃതി പിടിച്ച്': പൊലീസിനെതിരെ പ്രമേയം പാസാക്കി സിപിഎം ഏരിയാ കമ്മിറ്റി\nPantheeramkavu, First Published 3, Nov 2019, 8:38 AM IST\nപൊലീസ് നടപടി ജനാധിപത്യ അവകാശങ്ങളെ കവർന്നെടുക്കുന്നത്. നടന്നത് യുഎപിഎ നിയമത്തിന്റെ ദുരുപയോഗം. ലഘുലേഖയോ നോട്ടീസോ കൈവശം വയ്ക്കുന്നത് യുഎപിഎ ചുമക്കത്തക്ക കുറ്റമല്ലെന്നും പ്രമേയം.\nകോഴിക്കോട്: പന്തീരാങ്കാവിൽ സിപിഎം പ്രവർത്തകരായ യുവാക്കളെ യുഎപിഎ ചുമത്തി അറസ്റ്റ് ചെയ്തതിനെതിരെ സിപിഎം പ്രമേയം. സിപിഎം കോഴിക്കോട് സൗത്ത് ഏരിയ കമ്മിറ്റി ആണ് പ്രമേയം പാസാക്കിയത്. താഹ ഫസലിനെയും അലനെയും അറസ്റ്റ് ചെയ്തത് ധൃതി പിടിച്ച നടപടിയെന്ന് ആണ് പ്രമേയം കുറ്റപ്പെടുത്തി.\nപന്തീരാങ്കാവിൽ നടന്നത് യുഎപിഎ നിയമത്തിന്റെ ദുരുപയോഗമാണ്. ലഘുലേഖയോ നോട്ടീസോ കൈവശം വയ്ക്കുന്നത് യുഎപിഎ ചുമക്കത്തക്ക കുറ്റമല്ല. പൊലീസിന്റെ നടപടി ജനാധിപത്യ അവകാശങ്ങളെ കവർന്നെടുക്കുന്നതാണെന്നും പ്രമേയത്തിൽ പറയുന്നു. ജില്ലാ സെക്രട്ടേറിയറ്റ് അംഗങ്ങളായ ടി.പി ദാസൻ, സി.പി മുസഫർ അഹമ്മദ് എന്നിവരുടെ സാന്നിധ്യത്തിലായിരുന്നു യോഗം. ഭരിക്കുന്ന പാർട്ടിയുടെ ഘടകം തന്നെ പൊലീസിനെതിരെ പ്രമേയം പാസാക്കുന്നത് സർക്കാരിനെ കൂടുതൽ പ്രതിരോധത്തിലാക്കും എന്നുറപ്പാണ്.\nRead More: വല്ല്യമ്മക്ക് ഉറക്കം വരുന്നില്ല; അലന്‍റെ അറസ്റ്റില് ഹൃദയം തൊടുന്ന കുറിപ്പുമായി സജിത മഠത്തില്\nമാവോയിസ്റ്റ് ബന്ധം ആരോപിച്ച് രണ്ട് സിപിഎം പ്രവര്‍ത്തകരെ അറസ്റ്റ് ചെയ്ത സംഭവത്തില് അന്വേഷണം വേണമെന്ന് ആവശ്യപ്പെട്ട് സിപിഎം കോഴിക്കോട് ജില്ലാ സെക്രട്ടറി പി മോഹനൻ തന്നെ ഇന്നലെ രംഗത്തെത്തിയിരുന്നു. കേസിന്‍റെ തുടക്കം തന്നെ യുഎപിഎ ചുമത്തുന്നത് അംഗീകരിക്കാനാകില്ലെന്നായിരുന്നു അദ്ദേഹത്തിന്റെ പ്രതികരണം. എന്നാൽ പ്രമേയം പാസാക്കിയതിലൂടെ പൊലീസിനെതിരായ പ്രതിഷേധം വീണ്ടും സിപിഎം കടുപ്പിച്ചു.\nRead More: യുഎപിഎ കേസ് പൊലീസിന്‍റെ നാടകം: ആരോപണം മുറുക്കി പ്രതികളായ യുവാക്കളുടെ ബന്ധുക്കൾ\nമാവോയിസ്റ്റ് ലഘുലേഖകൾ കൈവശം വച്ചതിന് പിടിയിലായ യുവാക്കൾക്കെതിരെ യുഎപിഎ ചുമത്തിയത് കൃത്യമായ തെളിവുകളുടെ അടിസ്ഥാനത്തിലാണെന്ന് ഉത്തരമേഖല ഐജി അശോക് യാദവ് പ്രതികരിച്ചിരുന്നു. ലഘുലേഖകളുമായി പിടിയിലായ സിപിഎം പ്രവർത്തകർക്കെതിരെ യുഎപിഎ ചുമത്തിയത് വിവാദമായ സാഹചര്യത്തിൽ കേസെടുത്ത പന്തീരാങ്കാവ് സ്റ്റേഷനിലേക്ക് ഡിജിപിയുടെ നിർദേശപ്രകാരം ഐജി നേരിട്ട് എത്തിയ ശേഷമായിരുന്നു പ്രതികരണം. ഇതിന് പിന്നാലെ ഇന്നലെ രാത്രിയിലാണ് സിപിഎം കോഴിക്കോട് സൗത്ത് ഏരിയ കമ്മിറ്റി പൊലീസ് നടപടിക്കെതിരായ പ്രമേയം പാസാക്കിയത്.\nRead More: 'എന്നെ ക‌ഞ്ചാവ് കേസിൽ കുടുക്കുമെന്ന് പൊലീസ് ഭീഷണിപ്പെടുത്തി': അറസ്റ്റിനു മുൻപുള്ള താഹയുടെ ദൃശ്യങ്ങൾ\nLast Updated 3, Nov 2019, 8:50 AM IST\nഅറസ്റ്റ് ധൃതി പിടിച്ച്\nയുഎപിഎ കേസ് പൊലീസിന്‍റെ നാടകം: ആരോപണം മുറുക്കി പ്രതികളായ യുവാക്കളുടെ ബന്ധുക്കൾ\n'എന്നെ ക‌ഞ്ചാവ് കേസിൽ കുടുക്കുമെന്ന് പൊലീസ് ഭീഷണിപ്പെടുത്തി': അറസ്റ്റിനു മുൻപുള്ള താഹയുടെ ദൃശ്യങ്ങൾ പുറത്ത്\nസിപിഎം പ്രവര്‍ത്തകര്‍ക്കെതിരെ യുഎപിഎ കേസ്: മുഖ്യമന്ത്രി ഡിജിപിയോട് വിശദീകരണം തേടി\n''മാവോയിസ്റ്റാകാൻ ഒരു സാധ്യതയുമില്ല, എസ്എഫ്ഐക്കാരാണ്'', അറസ്റ്റിലായ യുവാക്കളുടെ ബന്ധുക്കൾ\nമാവോയിസ്റ്റ് ബന്ധം ആരോപിച്ച് സിപിഎമ്മുകാരുടെ അറസ്റ്റ്; സമഗ്ര അന്വേഷണം വേണമെന്ന് സിപിഎം\nഅയോധ്യയിലെ പള്ളിക്ക് ബാബറിന്‍റെ പേരിടരുത്; പകരം പേര് നിര്‍ദേശിച്ച് വിഎച്ച്പി\nക്ലാസ്‍മുറികളിലെ ആക്രമണം കൂടുന്നു; 'സ്‍കൂള് ഷൂട്ടര്'മാര്‍ക്കെല്ലാം ഈ പൊതുസ്വഭാവം\nഎക്സൈസുകാര് ഇനി ഈ വാഹനത്തില് 'പറന്നെ'ത്തും; വാങ്ങിയത് 64 എണ്ണം!\nകെ ശ്രീകുമാര് തിരുവനന്തപുരത്തിന്‍റെ പുതിയ മേയര്\n'ഇനി കോണ്‍ഗ്രസുകാര് ചാവുന്നതാണ് നല്ലത്'; മഹാരാഷ്ട്രയില് സര്‍ക്കാര് ഉണ്ടാക്കാനാകാത്തതിനെതിരെ ആംആദ്മി\nപ്രളയം ആവര്‍ത്തിച്ചിട്ടും കാലാവസ്ഥാ വ്യതിയാനത്തിന് രാഷ്ട്രീയക്കാര് ഗൗരവം കൊടുക്കുന്നില്ലേ? അഭിപ്രായ സര്‍വേഫലം\nപ്രശാന്തിന് പിന്മുറക്കാരനായി കെ ശ്രീകുമാര്; തിരുവനന്തപുരത്തിന് പുതിയ മേയര്\nമഹാരാഷ്ട്രയില് രാഷ്ട്രപതി ഭരണത്തിന് ധാരണ, പ്രതിസന്ധിക്ക് വിരാമമിട്ട് കേന്ദ്രമന്ത്രിസഭ\nതിരിച്ച് വരില്ലെന്ന് കരുതിയ മകന് കണ്‍മുന്നില്: കെട്ടിപ്പിടിച്ച് പൊട്ടിക്കരഞ്ഞ് അമ്മ\nയുഎപിഎയില് കേസെടുത്ത തീരുമാനം പുനഃപരിശോധിക്കാന് കേരള സര്‍ക്കാരിനോട് ആവശ്യപ്പെട്ടിട്ടുണ്ടെന്ന് സീതാറാം യെച്ചൂരി


ഊര്‍മിളയുടെ സൗന്ദര്യം പകര്‍ത്താന് മാത്രമാണ് രംഗീലയെടുത്തത്: രാംഗോപാല് വര്‍മ | ram gopal varma| urmila matondkar| Rangeela| Rangeela Movie| Ram Gopal Varma Controversy| Aamir Khan\nഊര്‍മിളയുടെ സൗന്ദര്യം പകര്‍ത്താന് മാത്രമാണ് രംഗീലയെടുത്തത്: രാംഗോപാല് വര്‍മ\nFeb 5, 2017, 05:04 PM IST\nഊര്‍മിളയെ ഇങ്ങിനെ സുന്ദരിയാക്കിയത് ഞാനാണെന്ന് ഇതിന് അര്‍ഥമില്ല. അവളൊരു മനോഹരമായ പെയിന്റിങ്ങാണ്. ഞാന് അത് ഒരു ഫ്രെയിമിലാക്കി. അത്രയേയുള്ളൂ.\nരാംഗോപാല് വര്‍മയുടെ രംഗീലയിലൂടെ ഇന്ത്യന് യുവത്വത്തിന്റെ മനസ്സില് ചേക്കേറിയതാണ് ഊര്‍മിള മതോന്ദ്കർ. മാദകത്വത്തിന്റെ മറുപേരായിരുന്നു പിന്നീട് കുറേക്കാലം ഊര്‍മിള എന്ന നായിക. തൊണ്ണൂറുകളില് ഇന്ത്യയുടെ സെക്സ് സിംബല് എന്ന പട്ടവും രംഗീല ഊര്‍മിളയ്ക്ക് ചാര്‍ത്തിക്കൊടുത്തു.\nഎന്നാല്, രംഗീലയുടെ പിറവിക്ക് പിന്നില് ഏറെയൊന്നും അറിയപ്പെടാത്തൊരു രഹസ്യമുണ്ട്. വര്‍ഷങ്ങള്‍ക്കുശേഷം സംവിധായകന് രാംഗോപാല് വര്‍മ തന്നെയാണ് ആ രഹസ്യം പുറത്തുവിട്ടത്. അത് മറ്റൊന്നുമായിരുന്നില്ല ഊര്‍മിളയെന്ന നായികയുടെ മാദക സൗന്ദര്യം തന്നെ. ഊര്‍മിളയുടെ സൗന്ദര്യം പകര്‍ത്തുക എന്ന ഒരൊറ്റ ഉദ്ദേശ്യത്തിലാണ് രംഗീലയെടുത്തത് എന്നാണ് ബ്ലോഗില് വര്‍മ പറയുന്നത്.\nസിനിമയില് എത്തിയശേഷം എന്നില് സ്വാധീനം ചെലുത്താന് കഴിഞ്ഞ ആദ്യത്തെ പെണ്‍കുട്ടിയാണ് ഊര്‍മിള. അവളുടെ സൗന്ദര്യത്തില് ഭ്രമിച്ചുപോവുകയായിരുന്നു ഞാന്. മുഖസൗന്ദര്യത്തെയും ശരീരസൗന്ദര്യത്തെയും ദിവ്യമെന്നേ വിശേഷിപ്പിക്കാനാവൂ. രംഗീലയ്ക്ക് മുന്‍പ് ഏതാനും ചിത്രങ്ങളില് അവര് അഭിനയിച്ചിരുന്നെങ്കിലും പ്രേക്ഷകരില് അത്ര സ്വാധീനം ഉണ്ടാക്കാന് കഴിഞ്ഞിരുന്നില്ല. രംഗീലയുടെ വരവോടെ ഊര്‍മിള രാജ്യത്തിന്റെ രതിബിംബം തന്നെയായി മാറി.\nഊര്‍മിളയുടെ സൗന്ദര്യം എക്കാലത്തേയ്ക്കും വേണ്ടി പകര്‍ത്തിവയ്ക്കുകയും അവരെ രതിബിംബങ്ങളുടെ അളവുകോലാക്കുകയും ചെയ്യുക എന്നതായിരുന്നു രംഗീല എടുക്കുമ്പോള് എന്റെ പ്രധാന ഉദ്ദേശ്യം. രംഗീലയുടെ സെറ്റില് വച്ച് ഊര്‍മിളയെ ക്യാമറയിലൂടെ കണ്ടതില് പരം ഒരു മികവ് സിനിമയില് ഞാന് പിന്നീട് അനുഭവിച്ചിട്ടില്ല.\nഊര്‍മിളയെ ഇങ്ങിനെ സുന്ദരിയാക്കിയത് ഞാനാണെന്ന് ഇതിന് അര്‍ഥമില്ല. അവളൊരു മനോഹരമായ പെയിന്റിങ്ങാണ്. ഞാന് അത് ഒരു ഫ്രെയിമിലാക്കി. അത്രയേയുള്ളൂ. ഒരു പെയിന്റിങ് പൂര്‍ണമാവണമെങ്കില് അതിന് ഫ്രെയിം മാത്രം മതിയാവില്ല. യഥാസ്ഥാനത്ത് പ്രതിഷ്ഠിക്കുക കൂടി വേണം. അതാണ് രംഗീല.\nഊര്‍മിളയെ എന്നും ഒരു അതിമാനുഷയായി കാണാനായിരുന്ന എനിക്ക് ആഗ്രഹം. അതാണ് എനിക്ക് പറ്റിയ തെറ്റ്. അവരെ ഒരു സാധാരണ സ്ത്രീയായി കാണാന് എനിക്ക് കഴിയുമായിരുന്നില്ല. അതൊരു അയഥാര്‍ഥമായ പ്രതീക്ഷയായിരുന്നുവെന്ന് അറിയാം. പക്ഷേ, ഞാനൊരു ചലച്ചിത്ര പ്രവര്‍ത്തകനാണെന്ന് ഓര്‍ക്കണം. വ്യക്തി എന്ന നിലയില് സുന്ദരമായൊരു ഹൃദയത്തിന് ഉടമയായിരുന്നു അവര്. ഞാനാവട്ടെ അവരെ യഥാര്‍ഥ ജീവിതത്തിലും അമാനുഷികയായി കാണാന് ആഗ്രഹിച്ച ഒരു സ്വാര്‍ഥനും-വര്‍മ ബ്ലോഗില് തുറന്നെഴുതി.\nരംഗീലയ്ക്കുശേഷം രാംഗോപാൽ വർമയുമായി ഏറെക്കാലം അടുപ്പം പുലർത്തിയ ഊർമിള പിന്നീട് പിരിയുകയും കഴിഞ്ഞ വർഷം ബിസിനസുകാരനും മോഡലുമായ അക്തര് മിറിനെ വിവാഹം കഴിക്കുകയും ചെയ്തു. വിവാഹത്തിന് ഊർമിളയെ അഭിനന്ദിച്ചവരില് രാംഗോപാല് വര്‍മയും ഉണ്ടായിരുന്നു. ഞാന് ജോലി ചെയ്തവരുടെ കൂട്ടത്തില് ഏറ്റവും സുന്ദരിയായ നടിയുടെ വിവാഹ വാര്‍ത്ത കേട്ടയില് സന്തോഷമുണ്ട്. അവരുടെ ജീവിതം എക്കാലത്തും രംഗീലയാകുമെന്ന് ആശംസിക്കുന്നു-രാംഗോപാല് വര്‍മ ട്വിറ്ററില് കുറിച്ചു.\nബ്യൂട്ടിഫുള്; രംഗീലയ്‌ക്കൊരു ഭാവഗീതം